শীখগেন্ধে নাথ মি 
[ আন্তর্জাতিক খ্যাতিসম্পন্ন শিশু-সাহিত্যিক ও বিভিন্ন শিশু গ্রন্থ প্রণেতা ] 


নবরূপে প্রকাশিত প্রথম সংস্করণ 
ফেব্রুয়ারী, ১৯৮৩ 


দ্বিতীয় মুদ্রণ_ ডিসেম্বর, ১৯৮৫ 


প্রকাশক $ 
গোপাল চন্দ্র বল আত বর 
রঞ্জন প্রকাশন LE 5 ০.9 


উহ, Be. 


প্রচ্ছদ ও অলঙ্করণ ঃ 
মৃণালকান্তি দাস 


মূল্য ঃ দশ টাকা মাত্র 


AAR 8 


ভোক লী চৌধুরী 
চৌধুরী প্রিন্টিং ওয়ার্কস 
- পি-২১, সাহিত্য পরিষদ স্ট্রীট 


আমাদের বাঙলা ভাষায় যে রামায়ণ আমরা পড়ি, তাহা মহাকবি কৃৃত্তিবাস ওঝার লেখা 
_কিন্ত আদি রামায়ণ সংস্কৃত ভাষায় রচনা করেন মহুষি বাল্মীকি ৷ মহষি বালমীকির কিছু 
পরিচয় তোমাদের দেবো 

একদিন বনপথ ধরে চলেছেন দু'জন সন্ন্যাসী, ছদ্মবেশী ব্ৰহ্মা ও নারদ ৷ হঠাৎ তাঁদের 
পথরোধ করে দাঁড়াল এক দুর্দান্ত দস্যু--তার নাম রত্রাকর ৷ মানুষ হত্যা করে তাদের টের 
অপহরণ করে রত্বাকর নিজের পেট চালাত আর তার সংসারও চলত তাই থেকে ৷ পথিক 
দু'জনের যা কিছু ছিল সব কিছু লুঠ করবার আশায় রত্রাকর মুগুর হাতে নিয়ে তাঁদের মারতে 
গেল ৷ ব্রহ্মা তখন বললেন,_“তুমি যে দিনের পর দিন পাপ করে চলেছো, তোমার পরিণাম 
কী হবে তা ভেবে দেখেছ ? এই সব পাপের ফল তোমাকে একা ভোগ করতে হবে ৷ রত্রাকর 
বলল,__“তা কেমন করে হয়? পরিবারের সকলেই তো আমার দস্যুর্ভির রোজগার ৰথে 
খায়। তারা সবাই আমার পাপের ভাগী হবে ৷” ব্ৰহ্মা তখন হেসে বললেন,_ “তোমার 


২ ছোটদের রামায়ণ 


পাপের ভাগ জংসাক্পের কেউই নিতে রাজী হবে না। যদি বিশ্বাস না হয়, একৰার সকলকে 
জিজ্ঞেস করেই এস ৷” 

পথিকদের কথা শুনে তাঁদের হাত-পা বেঁধে রেখে রড্রাকর বাড়ি গিয়ে সকলকে জিজ্ঞাসা 
করে জানতে পারল, সত্যিই কেউ তার পাপের ভাগ নিতে রাজী নয়। তখন তার খুব ভয় 
হল। সে কাদতে কাদতে ফিরে এসে পথিক দু'জনের বাঁধন খুলে দিল এবং ব্রহ্মার পায়ে 
লুটিয়ে পড়ে বলল”_“আপনার কথাই সত্য ঠাকুর, এখন আমার উপায় কী হবে?” ব্ৰহ্মা 


তাকে সান্তনা দিয়ে বললেন__“তুমি এখানে বসে এক মনে রামনাম জপ করো, সব পাপ হতে 
মুক্ত হবে 2 


ব্ৰহ্মা ও নারদ চলে গেলেন ৷ ব্লত্লাকর বনের মধ্যে বসে এক মনে রামনাম জপ করতে 


লাগল ও এমনভাবে সমাধিস্থ হয়ে পড়ল যে, তার সমস্ত শরীর বল্মীক বা উইটিপিতে ঢেকে 
গেল ৷ বহুকাল পরে ব্ৰহ্মা ও নারদ এসে তাকে উইটিপির ভিতর থেকে বের ক'রে বাল্মীকি 
বলে তার নতুন নামকরণ করলেন, আর রামের জীবনী নিয়ে রামায়ণ লিখতে বললেন ৷ 


এমনি করে দস্যু রস্রাকর হল মহামুনি বাল্মীকি ৷ বাল্মীকি আদর্শ চরিত্র রামকে নিয়ে সৃষ্টি 
করলেন সপ্তকান্ড রামায়ণ ৷ 


বাল্মীকি রচিত রামায়ণ বাঙলা ভাষায় পয়ার ছন্দে লেখেন কবি কৃভিবাস ওঝা ৷ 


বাল্মীকির রামায়ণ অনুসরণ করে লিখিত হলেও কৃত্তিবাসের রামায়ণ অনেক স্থলে ভিন্ন রূপ 
গ্রহণ করে ৷ 


5 ) NM 
টা 2. 

অনেক--অনেক বছর আগে অযোধ্যায় এক রাজা ছিলেন তাঁর নাম দশরথ ৷ তিনি 
যেমন বীর, তেমনি ছিলেন ধামিক ও দাতা। তাঁর রাজ্যে প্রজারা খুব সুখে-স্বচ্ছন্দে বাস 
করত । তিনি তাদের নিজের ছেলের মতো ভালোবাসতেন ৷ 

তাঁর রাজধানী আযোধ্যা নগর লম্বায় ছিল প্রায় পঞ্চাশ ক্রোশ, আর চওড়ায় ছিল দশ ক্রোশ 
তো বটেই ৷ নগরটির একদিক দিয়ে বয়ে যেত সরযু নদী, আর তিনদিকে ছিল শত্ত, উঁচু 
প্রাচীর ৷ তার বাইরে ছিল গভীর বন ৷ 

অযোধ্যা নগরের শোভাও ছিল বড় মনোরম। সেখানে ছিল সুন্দর সুন্দর বাড়ি, চমৎকার 


৪ ছোটদের রামায়ণ 
বাগান, পরিষ্ষার-পরিচ্ছন্ন পথ-ঘাট ৷ আর ছিল বড় বড় পুষক্করিণী, পুষ্করিণীতে পদ্মফুল, 
পথের ধারে ধারে ছায়াতরু ৷ এমনি অনেক কিছু নগরের শোভা বাড়িয়ে তুলেছিল ৷ 


রাজা দশরথের তিন রাণী ছিলেন__কৌশল্যা, কৈকেয়ী ও সুমিত্রা। তিন রাণীও যেমন 
ছিলেন রূপবতী, তেমনি ছিলেন শুণবতী ৷ রাজা দশরথের কিছুরই অভাব ছিল না। কেবল 


অভাব ছিল পুত্রের। এই জন্য তাঁর ও রাণীদের মনে সুখ ছিল না ৷ প্রজারাও সেজন্য 
দুঃখিত ছিল ৷ 


রাজা সব সময় ভাবেন, তাঁর পর কে রাজা হবে! রাজার অভাবে দেশ কি অরাজক 
হয়ে উঠবে £ তিনি ভেবে গান না, কী করবেন £ দিনের পর দিন যায় এমনি ভাবেই ৷ 
রাজার মনে দুঃখ বেড়েই চলে । 


তখনকার দিনে মৃগয়া করতে যাওয়া ছিল বড় বড় রাজা-রাজড়াদের বিলাস ৷ রাজারা 
পান্র-মিন্রসহ মহাসমারোহে শিকার করতে যেতেন গভীর বনে। রাজা দশরথও প্রায়ই 
এরকম মৃগয়া করতে যেতেন । “শব্দভেদী’ বাণ চালনা করতে তিনি ছিলেন খুব নিপুণ ৷ 


কোণো প্রাণী চোখে না দেখে, কেবলমাত্র তার শব্দ শুনে এ বাণ ছুড়তেন তিনি, আর তা ছিল 
একেবারে অব্যর্থ । 


একদিন রাজা বনে গেলেন মৃগয়া করতে ৷ সঙ্গে গেলেন পান্ত-মিন্ন-সভাসদ্‌, আর গেল 

; লোক-লশকর, অনেক হাতী-ঘোড়া ৷ তিনি সারাদিন বনে বনে ঘুরে বেড়ালেন, কিন্তু শিকার 
আর মেলে না ৷ শেষে রাজা ক্লান্ত হয়ে এক সরোবরের তীরে গাছের তলায় বিশ্রাম করতে 
বসলেন তখন সন্ধ্যে হয়ে এসেছে, দূরের জিনিস ভালো দেখা যায় না ৷ এমন সময় রাজা 
একটা শব্দ শুনতে পেলেন--ঠিক যেন হরিণের জল পানের মতো সে শব্দ ৷ মনে হল, কোনো 
হরিণ জল পান করতে এসেছে ৷ তিনি না দেখেই দূর থেকে ‘শব্দভেদী’ বাণ ছু'ড়লেন, সঙ্গে 


সঙ্গে একটা করুণ আর্তনাদ তাঁর কানে এল ৷ তিনি চমকে উঠলেন ৷ তারপর শব্দ লক্ষ্য 


করে ছুটে গেলেন তিনি ৷ গিয়ে দেখেন, সে বাণ এক পরম সুন্দর মুনিকুমারের বুক ভেদ 


করে গিয়েছে । মুনিকুমারের নাম সিন্ধু, এই বনবাসী এক অন্ধ মুনি আর তাঁর অন্ধ পত্নীর 
একমাত্র পুত্ৰ ! 


রাজা দশরথ সিন্ধুর মৃতদেহ কোলে নিয়ে অপরাধীর মতো মাথা নীচু করে এসে দাঁড়ালেন ও 
তার অন্ধ পিতার কাছে ৷ অন্ধ মুনি তাঁর একমাত্র পুত্রের মৃত্যুতে কাতর হয়ে বিলাপ করতে 


আদিকাণ্ড ৫ 
করতে দেহত্যাগ করলেন ৷ মরবার সময় মুনি দশরথকে অভিশাপ দিলেন,_“আমি যেমন 
পুত্ৰশোকে প্রাণ দিচ্ছি আপনাকেও তেমনি পুন্রশোকে প্রাণ দিতে হবে ৮ 

রাজা মাথা নীচু করে মুনিকে সবিনয়ে জানালেন, _প্রভু, আমার তো কোনো পুন্র-সন্তান 
নেই, বোধহয় আপনার শাপ বৃথা হবে ৷’ 

কিন্তু মুনি-খষির অভিযাপ মিথ্যা হবার নয় ৷ অন্ধ মুনি একটু থেমে বললেন”_“আপনি 
অপুত্ৰক সত্য, কিন্ত আমার অভিশাপও বার্থ হবে না, মহারাজ রাপনি খষ্যশৃঙ্গ মুনিকে আনিয়ে 
পুন্রেষ্টি যজ্ঞ করুন, তা হ’লেই আপনার পুন্র হবে | 

মুনির অভিশাপই রাজা দশরথের কাছে শাপে বর হল ৷ পুত্র না হলে তো আর পুত্ৰশোকে 
প্ৰাণত্যাগ করতে হবে না ৷ 

রাজা দশরথ ভারাক্রান্ত মন নিয়ে রাজধানীতে ফিরে এলেন ৷ রাজার কুলপুরোহিত ছিলেন 

অন্ধমুনি রাজা দশরথকে অভিশাপ দিলেন। 
বশিষ্ঠ মুনি ৷ তিনি ছিলেন খুব জানী ৷ রাজার ০খে সব কথা শুনে তিনি খুশী হয়ে 
“খুব ভালো কথা মহারাজ ! অন্ধমূনির কথামতো যজ্ঞ করায় আমাদের সকলেরই মত ছে রর 


[1 


এ 


-৬ ছোটদের রামায়ণ 

পুত্রেন্টি মক্ত করবার আগে অশ্বমেধ ষজ্ত করতে হয় । এ কাজে খষ্যশূঙ্গ মুনিই যোগ্য ব্যক্তি 1 
আপনি তাঁকে আনিয়ে যজ্ঞ করুন ৷” 

কুলপুরোহিত ও মন্ত্রীদের সন্মতি পেয়ে রাজা দশরথ খুব খুশী হলেন ৷ খধ্যশুজ মুনি 
থাকতেন অনেক'দূরে অঙ্গদেশে ৷ তিনি ছিলেন লোমপাদ রাজার জামাতা ৷ লোমপাদ রাজা 
ছিলেন রাজা দশরথের বন্ধু । উত্তরে রাজা দশরথ বশিষ্ঠ মুনিকে বললেন,__“এ তো খুব 
ভালো কথা ৷ খাষ্যশৃঙ্গ তো আমার বন্ধু লোমপাদ রাজার জামাই ৷ আমি নিজেই তাঁকে 
আনতে যাব ৷ ইতিমধ্যে আপনারা যজ্ঞের সব আয়োজন করে ফেলুন। সরযু নদীর তীরে 
যক্তশালা তৈরী করান ৷» 

রাজা দশরথের কথায় মন্ত্রিগণ যজ্ঞের সব আয়োজন সম্পূৰ্ণ করতে ব্যস্ত হলেন ৷ আর 
রাজা দশরথ গেলেন খাষ্যশূঙ্গ মুনিকে আনতে ৷ যথাসময়ে যজ্ঞের আয়োজন সম্পূৰ্ণ হ’ল, 
খাষ্যশূঙ্গ মুনিও এসে পৌছলেন 

সন্নযু নদীর তীরে বিরাট যজ্ঞশালার যক্ত শুরু হ’ল ৷ রাজা দশরথ বড় বড় রাজা, 
রাজকুমার, মুনি-খাষি, পণ্ডিতদের দেশ-বিদেশে নিমন্ত্রণ পাঠিয়ে দিলেন ! তাঁরা সকলে যজ্ঞে 
এলেন ৷ এরা ছাড়াও আরো যে কত অতিথি, প্রার্থী, ভিক্ষুক এল তার লেখা-জোখা নেই। 

অশ্বমেধ যজ্ঞ করা যে-সে রাজার সাধ্য নয়! কিন্ত দশরথ তো ছোটখাটো রাজা ছিলেন 
না। তাই সকলকেই তিনি যথাযোগ্য আদর-আপগ্যায়ন ও দান-ধ্যান করলেন ৷ খাদ্য, বস্তু, 
অর্থ ও মণি-রত্ত দু'হাতে বিলিয়ে দিলেন। চারধারে সকলে তাঁকে ‘ধন্য ধন্য” করতে লাগল । 
এক বছর ধরে ষক্ত চলল । 

অশ্বমেধ যজ্ঞ শেষ করে রাজা দশরথ পুত্রেষ্টি যক্ত শুরু করলেন ৷ এই যজ্তেও পুরোহিত 
হলেন খধ্যশৃঙ্গ মুনি । রাজা দশরথ মহাধুমধাম করে যজ্ঞ করতে লাগলেন ৷ 

যজ্ঞের শেষে আহুতি দেওয়ার পর যজ্ঞের অগ্নিকৃণ্ড থেকে উঠলেন রন্তের মতো লাল 
কাপড় পরা এক কৃষ্ণবৰ্ণ পুরুষ ৷ তাঁর হাতে সোনার থালা, থালায় পরমান ৷ সেই কুষ্ণবৰ্ণ 
পুরুষ রাজা দশরথের হাতে পরমান্স-ভরা সেই সোনার থালা দিয়ে বললেন,__-“মহারাজ, স্বর্গ 
দিকে বরং লগা এই পরমামি পাঠিয়েছেন. 'জীগনি ভিন “রানীকে এই পরমাল খেতে দিন । 
তা’ হলে আপনি পুত্ৰলাভ করবেন ৷ 

রাজা দশরথ সানন্দে পরমান্ন-ভরা থালা তাঁর হাত থেকে নিতেই তিনি অদৃশ্য হলেন ৷ 

রাজা দশরথ হাসিমুখে তখনি অন্তঃপুরে গিয়ে অর্ধেক পরমান্ন দিলেন কৌশল্যাকে, বাকি 


আদিকাণ্ড ৭ 
অর্ধেক দিলেন কৈকেক়ীকে ৷ তাঁদের ভাগ থেকে অর্ধেক করে দিতে বললেন রাণী সুমিন্রাকে ৷ 
তখন তিন রাণী মহানন্দে সেই পরমান্ন ভাগ করে খেলেন ৷ রাজারও যজ্ঞ শেষ হয়ে গেল ৷ 

অতিথি-অভ্যাগতগণ নিজের নিজের ঘরে ফিরে গেলেন ৷ 

তারপর কয়েক মাস যেতে না যেতে তিন রাণীর চারটি পুত্র হ’ল ৷ কৌশল্যার হ’ল একটি, 
কৈকেয়ীর একটি এবং রাণী সুমিভ্রার দু'টি । রাজা-রাণীদের বহুদিনের মনঃকম্ট দূর হ’ল ৷ 
রাজবাড়িতে ও নগরে উৎসব শুরু হয়ে গেল ৷ 

না হবেই বা কেন £ পুত্র চারটি হ’ল পরম সুন্দর ৷ যে তাদের দেখে সে-ই মুগ্ধ হয় ৷ 

রাজা-রাণীদের তো কথাই নেই ৷ 

তেরো দিনের দিন খুব ঘটা করে পুত্র চারটির নামকরণ করা হ’ল ৷ কৌশল্যার ছেলেটি 
সকলের বড়--তার নাম রাখা হ'ল, রামচন্দ্র । কৈকেয়ীর ছেলেটি মেজো__তার নাম রাখা 
হ’ল, ভরত ৷ আর, সুমিত্রার দুই ছেলের মধ্যে বড়টির নাম রাখা হ’ল লক্ষ্মণ; আর 
ছোটটির নাম রাখা হল শন্ৰ.ঘ্ন ৷ 

দিন যায় ৷ চার রাজকুমার একটু একটু করে বড় হয়ে উঠতে লাগলেন ৷ আর তাঁদের 
রূপ-গুণ চাঁদের কলার মতো প্রকাশ পেতে লাগল । চারটিতে খুব ভাব ৷ তাঁদের মধ্যে 
আবার রাম-লক্ষণে, আর ভরত-শব্রুঘ্মে ভাব হ'ল আরও বেশি । তাঁরা কেউ কাউকে ছেড়ে 
থাকতে পারেন না ৷ 

বশিষ্ঠ মুনি ছিলেন খুব জ্ঞানী ও গুণী ৷ রাজা তাঁর হাতে চার কুমারের শিক্ষার ভার 

দিলেন। মুনিও তাঁদের খুব যত্রের সঙ্গে শিক্ষা দিতে লাগলেন ৷ চার কুমারই ছিলেন খুব 
মেধাবী ৷ তাঁরা অল্পদিনেই নানা বিদ্যায় পারদর্শী হয়ে উঠলেন যে, তাঁদের সমান কাউকেই. 
পাওয়া গেল না। কি লেখাপড়ায়, কি ধনুবিদ্যায়, এমন কি মন্তযুদ্ধে তাঁরা হলেন অদ্বিতীয় । 
তাঁদের মধ্যে আবার রূপে, গুণে, বিদ্যায় শ্রেষ্ঠ হয়ে উঠলেন জ্যেষ্ঠ রামচন্দ্র । সকলের মুখেই 
তাঁদের সুখ্যাতি । তাতে রাজা দশরথের সুখের আর সীমা নেই । 

সুখে দিন যায় ৷ একদিন রাজা দশরথ পান্র-মিব্র-সভাসদ্‌ নিয়ে রাজসভায় বসে আছেন ৷ 
এমন সময়ে সেখানে বিশ্বামিত্ৰ মুনি এলেন ৷ রাজা তখনি আসন থেকে উঠে মুনিকে আদর- 
অভ্যর্থনা করে যথাযোগ্য আসনে বসালেন। মুনি রাজাকে আশীর্বাদ করে আসন গ্রহণ 
করলে রাজা দশরথ তাঁকে জিজ্ঞেস করলেন,__“মুনিবর, কি মনে করে আপনার এখানে আসা 


৮ ছোটদের রামায়ণ 


হয়েছে? আমার প্রতি আপনার যদি কোন আদেশ থাকে বলুন । আলি তা পালন করে 
ধন্য হই ৷” 


রি 


বশিষ্ঠমুনি কতৃক রাম, লক্ষ্মণ, ভরত ও শক্রত্বকে ধনুধিদ্যা শিক্ষা দান 


বিশ্বামিত্ৰ মুনি বললেন, “মহারাজ, বড় বিপদে পড়েই এখানে এসেছি । আমাদের 
তপোবনে রাক্ষসদের বড় অত্যাচার আরম্ভ হয়েছে! আমাদের যাগ-যক্ত বন্ধ হবার মতো 
অবস্থা হয়েছে আমরা যজ্ঞ আরম্ভ করলেই “মারীচ’-আর ‘সুবাহ’ নামে দু'টি রাক্ষস এসে 
যজস্থলে হাড়, মাংস ছুঁড়ে দিয়ে আমাদের যজ্ঞ পণ্ড করে। তাই আপনার কাছে সাহায্যের 
জন্য এসেছি। আপনি রামকে আমার সঙ্গে দিন। রাম রাক্ষসদের বধ করে আমাদের 
তপোবনে শান্তি ফিরিয়ে আনবে ৷ আমরা নিধিদ্লে যজ্ঞ করতে পারব ৷ 
মুনির কথা শুনে ভয়ে দশরথের প্রাণ-কেপে উঠল তিনি তো মহা ভাবনায় পড়লেন ৷ 


রাম কিশোর মানস । তিনি কী করে অমন দুরন্ত রাক্ষসদের সঙ্গে যুদ্ধ করে তাদের বধ করবেন? 
কিন্তু ভেবেচিন্তে কোন উপায়ও ঠিক করতে পারলেন না ৷ 


করবেন বলে কথা দিয়েছেন তখন তা রাখতেই হবে ৷ 
ওপর বিশ্বামিত্ৰ মূনি মানুষটি ভারি রাগী ৷ 


যখন মুনির আদেশ পালন 
না রাখলে অধর্ম তো হবেই, তার 
এখনি হয়তো শাপ দিয়ে সব ভস্ম করে 


আদিকাণ্ড ৯ 
ফেলবেন ৷ কাজেই রাজা দশরথ বিশ্বামিন্র মুনির সঙ্গে রামৰে পাঠালেন ৷ রামের সঙ্গে 
লক্ষ্মণ গেলেন ৷ 

নগরের চারধারে ছিল গভীর বন ৷ সরযু নদী পার হয়ে বনপথে খানিক দূর গিয়ে 
বিশ্বামিত্ৰ মুনি রামকে ‘বলা’ আর “অতিবলা” নামে দু'টি মন্ত্র শিখিয়ে দিলেন । এই দু'টি 
মন্ত্রের বলে রামের শরীরে শক্তি বাড়ল, তিনি ক্ষুধা-তুষ্চা জয় করতে শিখলেন ৷ 

তারপর আবার তিনজনে পথ চলতে লাগলেন ৷ বনও ক্রমে গভীর হতে লাগল ৷ 
শেষে এক ভীষণ বনে তাঁরা প্রবেশ করলেন। সেই বনে থাকত ‘তাড়কা’ নামে এক 
রাক্ষসী। তাড়কার ভয়ে বনের পশু-পক্ষীরা পর্যন্ত কাঁপত ৷ সে যাকে সামনে পেত তাকেই 
খেয়ে ফেলত ৷ রাম-লক্ষাণকে দেখামান্র সে তাঁদের খাবার জন্য ঝড়ের মত ছুটে এল ৷ কিন্তু 
রাম-লক্ষণকে খাওয়া তো সহজ নয়। রাম একবাণে তার হাত দু’খানা কেটে ফেললেন ; 
আর, লক্ষ্মণ এক বাণে কেটে ফেললেন তার নাক ৷ কিন্তু তাতেই কি তার বিক্রম কমে ? 
সে ধুলো উড়িয়ে চারধার অন্ধকার ক'রে বিকট চীৎকার করতে করতে প্রকাণ্ড হাঁ ক'রে 
রামকে গিলতে এল ৷ রামও অমনি এক বানে তাকে মেরে ফেললেন ৷ 

তারপর বিশ্বামিন্ত্র মুনি দু'ভাইকে নিয়ে এলেন তাঁর আশ্রমে! সেই তপোবনে আরও 
অনেক মুনি-খাষি ছিলেন। তাঁরা রাম-লক্ষণকে দেখে আর তাঁদের সব গুণের কথা শুনে খুব 
খুশী হলেন এবং তাঁদের আশীৰ্বাদ করলেন ৷ 

পরদিন বিশ্বামিত্ৰ মুনি যজ্ত করতে বসলেন! এমন সময় তাঁর যজ্ঞ পণ্ড করতে এল 
‘মারীচ’ আর ‘সুবাহু’ নামে দুই রাক্ষস এরা তাড়কার ছেলে ৷ রাম তখনি মারীচের বুকে 
এমন এক বাণ মারলেন যে, সে ঘুরতে ঘুরতে গিয়ে পড়ল একেবারে সম্‌দ্রের ধারে ৷ আর, 
বাণ খেয়ে সুবাহু সেখানেই মারা গেল ৷ তপোবনে রাক্ষসদের উৎপাত বন্ধ হ’ল ৷ মনিরা 
খুব খুশী ও নিশ্চিন্ত হলেন ৷ বিশ্বামিত্ৰ নির্বিঘ্নে যফ শেষ করলেন ৷ 

তারপর মুনি রাম-লক্ষাণকে নিয়ে চললেন মিথিলায় জনক রাজার বাড়ি ৷ রাজা জনক 
তথন খুব ধুমধাম করে যজ্ত করছিলেন ৷ তাঁরা চললেন সেই যজ্ঞ দেখতে ৷ মিথিলা রাজ্য ছিল 
সেখান থেকে অনেক দূরে ৷ তাঁরা বনপথ ধরে যেতে যেতে তিনটি রাত্রি ও দুটি দিন কেটে 
গেল ৷ তৃতীয় দিনে দূর থেকে জনক রাজার রাজধানী মিথিলা তাঁদের চোখে পড়ল ৷ 

এমন সময়ে দু'ভাই পথের পাশে দেখলেন, একটি পুরানো ও শুন্য আশ্রম। রাম মিশ্বামিল্লকে 
জিজ্ঞেস করলেন,-“এ কার আশ্রম ?* 
২ 


Mes es MAD 


আশ্রমে গৌতম মুনি থাকতেন ৷ তাঁর 
স্ত্রী অহল্যা একবার খুব একটা অন্যায় 
কাজ করেন ৷ তাই মুনি তাঁকে 
এখানে পরিত্যাগ করে কৈলাস পর্বতে 
চলে গেলেন ৷ মণির শাপে অহল্যা 
পাষাণ হয়ে আছেন। তিনি অহল্যার 
কাঁদাকাটিতে বলেছিলেন, রাজা দশ- 
রথের বড় ছেলে রাম এসে তাঁকে 


রাম কর্তৃক তাড়ক| রাক্ষসী বধ 


আদিকাণ্ড ১১ 
উদ্ধার করবে ৷ তা রাম, তুমি যখন এখানে এসেছ তথন অহল্যাকে একবার দেখে 
যাও ৷ 

রামচন্দ্র মুনির কথায় রাজী হয়ে অহল্যাকে দেখতে গেলেন ৷ অহল্যা তাঁর পায়ের ধুলো 
মাথায় ছোঁয়াতেই শাপম্‌ ক্ত হয়ে রামকে পূজা করলেন ৷ 

সেখান থেকে তিনজনে গিয়ে পৌছলেন মিথিলায় ৷ রাজা জনক তাঁদের দেখে মহা খুশী 
হলেন। তিনি তাঁদের যথোচিত আদর-যত্র করলেন! যখন শুনলেন রাম-লম্মণ কে, আর 
তাঁরা কেমন বীর ও গুণবান, তখন রাজা জনকের আনন্দ আর ধরে না ৷ 

রাজা জনকের সীতা নামে একটি পরমা সুন্দরী মেয়ে ছিল। সীতা তাঁর নিজের মেয়ে 
নয়! রাজা জনক নিজের হাতে জমিতে লাঙল দিতেন ৷ একদিন জমিতে লাঙল দিতে 
দিতে লাঙলের ফলার মূখে একটি পরমা সুন্দরী মেয়েকে তিনি পান এবং মেয়েটির নাম রাখেন 
“সীতা, । তারপর থেকে মেয়েটিকে ঠিক নিজের মেয়ের মতো করে স্বেহ-যত্রে পালন করতে 
থাকেন। তাই থেকে লোকের ধারণা হয়, সীতা জনক রাজার মেয়ে ৷ 

রাজা জনকের বাড়িতে একটি প্রকাণ্ড ধনুক ছিল ৷ ধনুকটি শিবের ৷ রাজা জনক 
প্রতিজ্ঞা করেছিলেন, যিনি সেই ধনুকে গুণ পরাতে পারবেন তাঁর সঙ্গে সীতার বিয়ে দেবেন ৷ 
তাই শুনে নানা দেশের বড় বড় বীরেরা এসেছিলেন ধনুকটিকে গুণ পরিয়ে সীতাকে বিয়ে 
করতে ৷ কিন্ত গুণ পরানো তো দুরের কথা, কেউ ধনুকখানি হাতে তুলতে বা একটু নোয়াতেও 
পারেন নি ৷ সবাই লজ্জায় ঘাড় ইেট করে ফিরে গেছেন ৷ 

বিশ্বামিত্ৰ মুনি রাজা জনকের সঙ্গে গিয়ে রামকে ধনুকখানি দেখালেন ৷ রাম ধনুকখানি 
স্বচ্ছন্দে হাতে তুলে তাতে গুণ পরিয়ে এমন জোরে এক টান দিলেন যে, ধনুকথানি মড় মড়ু 
শব্দে ভেঙে গেল ৷ সেই শব্দে সারা মিথিলার লোক চমকে উঠল । রামের শক্তি দেখে রাজা 
ও রাজবাড়ির সকলে অবাক হয়ে গেলেন ৷ 

রাজা জনক খুব খুশী হয়ে রামের সঙ্গে সীতার বিম্মের আয়োজন করতে লাগলেন এবং 
রাজা দশরথকে আনতে অযোধ্যায় দূত পাঠালেন ৷ 

রাজা দশরথ দূতের মুখে সব কথা শুনে এত খুশী হলেন যে, ভরত, নত স্ন ও বশিষ্ঠ 
মনিকে নিয়ে রথে চড়ে খুব ঘটা করে শীঘ্রই মিথিলায় এলেন । 
“= মিথিলায় উৎসব শুরু হ’ল ৷ সকলে আনন্দেমেতে উঠল ৷ 

বশিষ্ঠ মুনি খুব বিচক্ষণ ছিলেন ৷ তিনি দেখলেন, রাজা জনকের নিজের উৰ্মিলা নামে 
একটি আর তাঁর ভাইয়ের মাণ্ডবী ও শ্ৰতিকীৰ্তি নামে দু'টি মেয়ে আছে। তিনটি মেয়েই 


ভি. 


১২ ছোটদের রামায়ণ 


ভারি সুন্দরী । এই মেয়ে তিনটির সঙ্গেও বাকি তিন ভাইয়ের বিষ্বে দিলে চমৎকার হয় | 
রাজা জনকের কাছে এই কথা তুলতেই তিনি তখনি রাজী হলেন ৷ 


রা 


ৰ্‌ 


ৰ্‌ 


মিথিলার রামচন্দ্র কর্তৃক ধনুক ভঙ্গ 

তখন ভাল দিন-ক্ষণ দেখে রামের সঙ্গে সীতার, ভরতের সঙ্গে মাণ্ডবীর, লক্ষাণের সঙ্গে 
উমিলার আর শন্ুম্নের সঙ্গে শুতকীতির খুব ধুমধামের সঙ্গে বিয়ে হয়ে গেল। সকলে খুব 
খুশী হলেন ৷ মিথিলায় আনন্দোৎসবের বান ডেকে গেল। অতিথি, অভ্যাগত, নিমন্ত্ৰিত 
দীন-দুঃখী রাজার আদর-যত্রে ও দান-ধ্যানে এত খুশী হ'ল যে বলে শেষ করা যায় না। 

পরদিন সকালে রাজা দশরথ ছেলে-বউ নিয়ে রথে চড়ে অযোধ্যায় চললেন। রাজা 
জনক বর-কনেকে নানা রকমের মুল্যবান সামগ্রী, হাতী-ঘোড়া, দাস-দাসী যৌতুক দিলেন ৷ 
সে-সবও চলল তাঁদের সঙ্গে, 

সকলে কিছুদূর গেছেন, এমন সময়ে সকলে শুনতে পেলেন ভীষণ শব্দ- মনে হ’ল যেন 
ঝাড় ছুটে আসছে ৷ একটু পরেই দেখলেন, হাতে প্রকাণ্ড ধন 


মুক, কাধে ধারাল কুঠার নিয়ে 
এক বিরাট পুরুষ তাঁদের দিকেই বীরদর্পে এগিয়ে আসছেন। দেখেই রাজা দশরথ চিত 


পারলেন, তিনি পরশুরাম। তিনি একুশবার পৃথিবীতে ক্ষত্রিয় বংশ ধ্বংস করেছেন ৷ যুদ্ধে 


আদিকাণ্ড ১৬ 
তাঁর সঙ্গে কেউ পারে না। তাঁর নাম শুনলেই বড় বড় বীরদের বুক কেঁপে ওঠে ৷ তিনি 
পিতার আজায় নিজের মাকেও হত্যা করেছেন ৷ ক্ষত্রিপ্নদের উপর তাঁর ভারি রাগ ! 

তিনি এসেই রামকে বললেন,_“শ্তনলাম, তুমি নাকি শিবের ধনুক ভেঙেছ £ আচ্ছা, 
আমার এই ধনুকে গুণ পরিয়ে একবার টানো দেখি ৷ তারপর তোমার সঙ্গে যুদ্ধ করে দেখব, 
তুমি কত বড় বীর ৷” 

পরশুরামের কথা শুনেই রাজা দশরথের বুক কেঁপে উঠল ৷ তিনি ভয়ে সারা হলেন ৷ 

রাম বাবার সেই অবস্থা দেখে পরশুরামের কাছে অনুনয়-বিনয় করলেন কিন্তু 
পরশুরাম সে কথা কানেই তুললেন না ৷ 


রামচন্দ্রকে পরশুরাম ধনুকে গুণ পরিয়ে দিতে বললেন 


অগত্যা রামকে তীর কথাতেই রাজী হতে হ’ল ৷ তিনি স্বচ্ছন্দে তার ধনুকে গুণ পরিয়ে 
এমন টান দিলেন যে সেই টঙ্কারেই পরশুরাম একেবারে হতভম্ব । বুঝলেন, রাম বীর বটে ৷ 
তিনি রামের অনেক সুখ্যাতি করে মহেন্দ্রপর্বতে চলে গেলেন ৷ তখন ক্ষত্রিয়রা নিশ্চিন্ত হয়ে 
স্বস্তির নিঃশ্বাস ফেললেন ৷ 

তারপর সকলে অযোধ্যায় ফিরে এলেন ৷ রাজধানীতে আনন্দ-কোলাহল পড়ে গেল ৷ 
রাজবাড়ীতে মহাধুমধান শুরু হ'ল। রাণীরা চার বউকে সাদরে বরন করে ঘরে তুললেন ! 

রাজা দশরথ ও রাণীদের সুখের সীমা নেই ৷ 


তারপর দিন যায় | 
রাজা দশরথ ক্রমে রুদ্ধ হয়ে পড়েছেন। রাজ 


কার্যে আর পরিশ্রম করতে পারেন না । 


তাই ঠিক করলেন, জ্যেষ্ঠ পুত্ৰ রামচন্দ্রকে সিংহাসনে বসিয়ে নিজে রাণীদের নিয়ে বনে যাবেন ৷ 


শুনে মন্ত্রীদের বড় 


জীবনের বাকী ক'টা দিন তপস্যায় কাটাবেন ৷ 


তাই একদিন মন্ত্রীদের কাছে নিজের মনের ইচ্ছা প্রকাশ করলেন ৷ 
আনন্দ হ’ল । রামকে সকলেই ভালবাসেন! এমন সোনার চাদ রাজপুত্র রাজা হবেন, এর 


চেয়ে সুখের কথা আর কি? 


সেখানে ঘর বেধে 


অযোধ্যাকাণ্ড ১৫ 


বশিষ্ঠ মুনি রামের অভিষেকের দিন-ক্ষণ স্থির করে দিলেন ৷ প্রজারা সকলে শুনল, রাম 
রাজা হবেন ৷ শুনে তাদের আহাদ আর ধরে না। রাজবাড়িতেও সকলে খুব আনন্দিত 
হলেন । 

শেষে অভিষেকের দিন এল ৷ অযোধ্যানগর ও রাজবাড়ি ফুল, পাতা, কলাগাছ ও নিশানা 
দিয়ে সাজানো হ’ল ৷ ধূপ-ধুনো ও চন্দনের গন্ধে নগর ভরে উঠল ৷ চারধারে নাচ গান, 
আমোদ-আহ্াদ, গান-বাজনার শব্দ ৷ প্রত্যেক বাড়ির দরজায় মজলঘট, প্রত্যেক লোকের মুখে 
হাসি। আনন্দে যেন সারা দেশ মেতে উঠেছে ৷ প্রত্যেকের মুখে এক কথা, ‘রামচন্দ্র 
আজ রাজা হবেন ৷ 

প্লাজা-রাণী সকলেরই মনে আনন্দ আর ধরে না। রামকে অভিষেক বাড়িতে স্নান 
করানো হচ্ছে। আর কিছুক্ষণের মধ্যেই তিনি সিংহাসনে বসবেন ৷ 

এমন সময় রাজার অন্তঃপূরে একটি ঘটনা ঘটছে ৷ 

মেজো রাণী কৈকেয়ীর মন্থরা নামে এক দাসী ছিল ৷ তার পিঠে একটা কাঁজ ছিল বলে 
সকলে তাকে “কাজী” বলে ডাকত ৷ কাঁজী ভরতকে মানুষ করেছিল, কিন্তু ক'জীর মন ছিল 
বড় কুটিল। সে পরের ভাল দেখতে পারত না ৷ 

সেদিন সে যখন শুনল যে, রাম আজ রাজা হবেন, তাই লোকের এত আনন্দ-কোলাহল, 
চারিদিকে এত ধুমধাম, তখন হিংসায় তার বুক জ্বলে-পুড়ে যেতে লাগল সে ছুটল রাণী 
কৈকেয়ীর কাছে ৷ 

তাঁর কাছে গিয়ে সে রাগে গর গর করতে করতে বলল,--“আজ রাম নাকি অযোধ্যার 
রাজা হবে ?” 

রাণী কৈকেয়ী খবরটি শুনে খুব আনন্দ প্রকাশ করলেন, কারণ তিনি রামকে নিজের 
ছেলে ভরতের মতোই ভালবাসতেন ৷ ক্‌জী এমন সুখবর দেওয়ায় রাণী নিজের গলা থেকে 
হার খুলে তাকে পুরস্কার দিলেন ৷ 

তাতে ক'জী আরও জ্বলে উঠল ৷ সে হার ছুঁড়ে ফেলে দিয়ে বলল;--“তুমি বড় সরল 
মানুষ ৷ তাই রাম রাজা হবে শুনে তোমার আনন্দহ'ল , কিন্ত আমরা যারা তোমার মঙ্গল 
খ্‌'জি তাদের এতে একটুও আনন্দ হচ্ছে না ৷ রাম তোমাকে নিজের মায়ের মতো ভক্তি করে ৷ 
তুমি তাতেই গলে যাও ৷ কিন্ত তার মনের ভেতর কী আছে তা তুমি জান ? সে রাজা হলে 
কি আর তোমায় মানবে, না তোমার উপর ভক্তিশ্রদ্ধা থাকবে? সে তখন হয়তো, 
তোমার ভরতকে মেরেই ফেলবে, কি রাজ্য থেকে তাড়িয়েই দেবে ৷ আর কৌশল্যাই কি 


৫ ছোটদের বামায়ণ 


তখন তোমায় ছেড়ে কথা কইবে £ রাজা তোমায় ভালবাসেন ঝলে মনে করেছ তখনও 
তোমার এই রকমই প্রতিপত্তি থাকবে £ 

ক'জীর কথায় রাণী কিছু ভাবনায় পড়লেন ! সেই সুযোগে কজী তাঁর মন ভাঙবার জন্য 
আরও অনেক কথা বলল ৷ তাতে রাণী কৈকেয়ীর মন সত্যিই ভেঙে গেল ৷ তিনি ভাবতে 
লাগলেন, কী করা যায় £ কাঁজী যা বলেছে, তা মিথ্যা নয়; অথচ এমন কোন ফন্দিও মনে 
আসছে না যে রাজার সংকল্প পণ্ড করে দিতে পারেন ৷ তিনি শেষে বললেন,“বল্‌ তো 
ক'জী, এখন কী করি £” 

কঁজী বলল”_“তার আর ভাবনা কিঃ রাজা তো তোমাকেই সৰ রাণীর চেয়ে ভালবাসেন। 
তোমার মনে পড়ে, রাজা একবার অসুরদের সঙ্গে যুদ্ধ করতে করতে আহত হন £ তুমি তখন 
তাঁর খুব সেবা-গুশুষা করেছিলে £ তিনি তা'তে তোমার উপর খুব খুশী হয়ে দু'টি বর দিতে 
চেয়েছিলেন, কিন্তু তুমি তখন নাওনি ৷ বলেছিলে, পরে নেবে ৷ এখন সেই বর দু'টি 
চাও ৷ এক বরে চৌদ্দ বছরের জন্য রামকে বনে পাঠাও, আর এক বরে ভরতকে অযোধ্যোর 
সিংহাসনে বসাও ৷ 

ক'জীর কু-পরামর্শে কৈকেয়ীর মন বিষিয়ে গেল ৷ কৈকেয়ী ক'জীর কথা শুনে ভাবলেন, 


এই ঠিক যুক্তি । সেকালে রাণীদের রাগ হ’লে তাঁরা গায়ের গহনা-পন্র খুলে একখানি ঘরের 


মে বয় শুয়ে থাকতেন! ছরখানকে বলা হ'ত গোস৷ঘর ৷ কৈকেয়ীও তখন গায়ের গহনা 


খলে ফেলে ময়লা ছেঁড়া কাপড়-জামা পরে গোসাঘরে গিয়ে শুয়ে রইলেন ৷ 

ওদিকে রাজা দশরথ রামের অভিষেকের সব বন্দোবস্ত করে রাণী কৈকেয়ীর কাছে 
এলেন শুভ খবরটি দিতে; কিন্তু এসেই দেখলেন রাণী গোসাঘরে ৷ রাজা দশরথ তাঁকে 
এমন শুভদিনে গোসাঘরে দেখে খুব দুঃখিত হলেন ৷ তিনি রাণীর কাছে তাঁর দুঃখের কারণ 


জানতে চাইলেন, কিন্তু কৈকেয়ী কোন উত্তর দিলেন না। কয়েকবার জিজ্ঞেস করবার পর 


তিনি বললেন,_ “রাণী, আজকের দিনে তুমি এমন মুখভার করে আছ ! এতে আমার খব 
ঃখ হচ্ছে! তুমি কি চাও বলো, আমি তোমাকে তা দোব ৷” ু 
তাই শুনে কৈকেয়ী বললেন--“মহারাজ, একবার আমার উপর খুশী হয়ে আপনি আমাকে 
দু'টি বর দিতে চেয়েছিলেন, মনে আছে কি £ তখন বলেছিলাম, পরে নেব ৷ 
বর দু'টি প্রার্থনা করবার সময় হয়েছে ৷ আপনি আমায় তা দান করবেন কি ? 


রাজা দশরথ পরম সত্যবাদী ছিলেন। রাণীর কথা শুনে বললেন, তিনি নিশ্চয়ই তাঁর 
প্রতিজ্ঞা পালন করবেন ৷ তখন রাগী কৈকেয়ী নিশ্চিন্ত হয়ে বললেন,_-“এক বরে লা চৌদ্দ 


আজ সেই 

বছরের জন্য বনবাস করবে, অপর বরে ভরত অযোধ্যার রাজা হবে! এই দু’টি বর আমি 
চাই ৷” 

কৈকেয়ীর সেই মর্মান্তিক কথা শুনেই রাজা দশরথ সেখানেই মৃছিত হয়ে পড়লেন ৷ 
কিছুক্ষণ পরে মুছা ভাঙল ৷ তখন তিনি কৈকেয়ীকে অনেক বোঝালেন, খুব কাকুতি-মিনতি 
করলেন; কিন্তু রাণীর এ এক কথা ! তাই শুনে রাজার আবার মূৰ্ছা হ’ল ৷ 


তখন কৈকেয়ী রামকে ডেকে পাঠালেন ৷ রাম এলে তিনি বললেন,_“বাছা রাম, 
মহারাজের ইচ্ছা যে ভরত অযোধ্যার রাজা হয়, আর তুমি চৌদ্দ বছরের জন্যে বনে যাও ৷ 
কিন্ত রাজা নিজ মুখে তোমাকে সে কথা বলতে পারছেন না বলে এমন কাতর হয়ে পড়েছেন ৷” 


বিমাতার কথা শুনে রাম প্রথমে স্তম্ভিত হলেন; কিন্তু পরক্ষণেই নিজেকে সংযত করে 
ধীরভাবে বললেন,_-“মা, ভরত অযোধ্যার রাজা হবে, এতো সুখের কথা ৷! বাবা যখন একথা 
বলেছেন, তখন আমি আজই বনে যাব 7৮ 

এমন সময় রাজা দশরথের আবার মূৰ্ছা ভাঙল । তিনি সামনে রামকে দেখে কেবল 
“রাম” এই কথাটি বলেই খুব কাতর হয়ে পড়লেন ৷ 


রামচন্দ্র রাজা দশরথের সেই ভাব দেখে বললেন,_-“বাবা, আপনি এমন কাতর হচ্ছেন 
কেন? আপনার সত্যপালনের জন্য আমি প্রাণ পর্যন্ত দিতে পারি ৷ ভরত রাজা হবে, এ 
তো সুখের কথা ৷ আমি আজই বনে যাব ৷ আপনি কাতর হবেন না ৷”৮--এই বলে তিনি 
পিতা ও বিমাতার পায়ের ধুলো নিয়ে রাণী কৌশল্যার কাছে গেলেন বিদায় নিতে ৷ 

রাণী কৌশল্যা তখন ঠাকুরঘরে বসে দেবতার কাছে রামের মঙ্গল কামনা করছিলেন ৷ 
রাম তাঁর কাছে গিয়ে তাঁর পায়ের ধুলো নিয়ে সব কথা জানালেন ৷ 


তাই শুনে কৌশল্যা মায়ের বুক ফেটে যেতে লাগল ৷ আজ কোথায় তার রাম রাজা 
হবেন তা না হয়ে পিতৃ-সত্য পালনের জন্য তিনি চললেন বনবাসে ৷ তিনি হাহাকার করে 
কাদতে লাগলেন ৷ রাম তাঁকে সান্তনা দিলেন, কিন্তু কেবল কথায় তো মায়ের মন মানে না ৷ 

সেখান থেকে তিনি এলেন সীতার কাছে বিদায় নিতে ৷ রামের মুখে সব কথা শুনে 
তাঁর বুক ফেটে যেতে লাগল । তিনি কাদতে কীদতে বললেন,--“তুমি যেখানে থাকবে আমিও 
সেখানে থাকব ॥৮ 

রাম তাঁকে বনবাসের নানারকম দুঃখ কম্টের কথা বলে নিরস্ত করবার চেষ্টা করলেন ৷ 


৬ 


১৮ ছোটদের রামায়ণ 
তবুও সীতা ভয় পেলেন না, বললেন_-“তোমার জন্য আমি সব দুঃখ কষ্ট হাসি মুখেই সইব ৷ 
আমি তোমার সঙ্গে বনে যাব ! 

রাম তখন তাঁকে সঙ্গে নিতে আপত্তি করলেন না ৷ 

তারপর রাম চললেন লক্ষণের কাছে বিদায় নিতে। লক্ষাণকে সকল কথা জানাতে 
তিনি তো রাগে কাপতে লাগলেন। তিনি কৈকেয়ীর উপর ভীষণ রেগে উঠলেন। লক্ষ্মণ 
তাঁকে তো কটু কথা বললেনই, এমন কি পিতা দশরথেরও নিন্দা করতে লাগলেন ৷ 


তিনি বললেন,_-“রাজা বুড়ো হয়ে সব বুদ্ধি-শৃদ্ধি হারিয়েছেন। এমন অবিচার কিছুতেই 
সহ্য করব না ৷ আমি বেঁচে থাকতে তোমায় বনবাসে যেতে দোব না। রাজ্যের সকলে 
যদি একদিকে হয় তবুও আমি তাঁদের সঙ্গে যুদ্ধ করে তোমাকেই অযোধ্যার সিংহাসনে 
বসাব ৷* 

রাম খুব বিচক্ষণ সহিষ্ণু এবং ধামিক ছিলেন তিনি জানতেন লক্ষণ তাকে প্রাণের চেয়েও 
বেশী ভালবাসেন। সেজন্য লক্ষণ মাতা পিতার বিরুদ্ধে এমন সব কথা বলছেন ৷ তিনি 
লক্ষণকে বুঝিয়ে বললেন,__“ভাই লক্ষণ, পুত্ৰ যদি পিতার সত্য রক্ষা না করে তাহলে সে পুন্র 
নামের যোগ্য নয়। সত্য রক্ষাই ধৰ্ম ৰ তুমি শান্ত হও ৷” 


লক্ষ্মণ রামের মিষ্টি কথায় শান্ত হলেন, কিন্তু তিনি জানালেন যে তিনিও রামের সঙ্গে বনে 
যাবেন ৷ 


এদিকে অযোধ্যার ঘরে ঘরে এই মৰ্মান্তিক খবর ছড়িয়ে পড়ল ৷ নগরের যত উৎসব 


কোলাহল, গান বাজনা সব থেমে গিয়ে শোকের ছায় পড়ল ৷ সকলের মুখ মান ৷ 


রাজা দশরথের সারথি ছিলেন সুমন্ত ৷ তিনি রথ আনলেন । ' রাম ও লক্ষ্মণ বনবাসীর 
রর তোর দাতা বনবাসিনীর বেশ পরতে হয়নি | তিনি 
স্বাভাবিক পোশাকেই রখে গিয়ে উঠলেন ৷ সুমন্ত নগরের পথ দিয়ে রথ চালিয়ে চললেন 
বনেক্স দিকে ৷ 

রথের পিছন পিছন হাহাক্ষার করতে করতে ছুটল তষোধ্যাবাসী 


৮৬: ৷ রাজা দশরথও কাদতে কাদতে ছুউলেন। কিন্ত কিছুদূর গিয়েই তিনি পথের উপর 
মুৰ্চ্ছিত হয়ে পড়লেন ৷ ভাৱ সে সুর্ছা জার ভাঙল না! তার চারদিন পরে তিনি মারা 
গেলেন ৷ 


রদ্ব-ষুবক-ঝালক নারী 


রাম, লক্ষ্মণ ও জীতাকে নিয়ে রথ ছুটল ৷ নগরবাসীরাও তাদের প্রাণের রাজকুমারের 

রথের পিছন পিছন হাহাকার করতে করতে ছুটছে ৷ এমনি করে তারা অনেক দূর চলে গেল । 
পরে তারা ফিরে এল ৷ 

সন্ধ্যার সময় তাঁরা গিয়ে পৌছলেন তমসা নদীর তীরে। সে রাত্রে সেখানেই বিশ্রাম করে 
পরদিন আবার রথে উঠে চলতে লাগলেন ৷ 

সেখান থেকে কিছুদুরে গঙ্গাতীরে ছিল গুহক চণ্ডালের রাজ্য । রাজা গুহক ছিলেন রামের 
পরম বন্ধু। রাম আসছেন শুনে গুহক নিজে এগিয়ে গেলেন রামকে অভ্যর্থনা করতে ৷ রথ 
গঙ্গাতীরে পৌছলে দুই বন্ধুতে মিলন হ’ল গুহক তাকে সাদর অভ্যর্থনা করলেন ৷ রামকে 
তিনি তাঁর রাজ্যে রাজা করে রাখতে চাইলেন ৷ কিন্ত রাম কিছুতেই তাঁর প্রস্তাবে রাজী হলেন 


|), 


৮ 


রাম আসছেন শুনে গুহক নিজে এগিয়ে গেলেন রামকে অভ্যর্থনা করতে । 


না, বললেন, “ভাই, পিতৃ-সত্য পালনের জন্য বনে যাচ্ছি। তা না করলে অধর্ম হবে ৷ চৌদ্দ 
বছর পরে ফিরে এসে আমি আবার তোমার সঙ্গে দেখা করব |” 

গুহক আর কী করবেন £ বন্ধুর জন্য তাঁর খুবই দুঃখ হতে লাগল ৷ 

সেখান থেকে রথ ফিরিয়ে দিয়ে গঙ্গা পার হয়ে তারা সন্যাসীর বেশ পরলেন ৷ তারপর 


২০ ছোটদের রামায়ণ 


গভীর বনে প্রবেশ করে চলতে লাগলেন ৷ কোথায় বা সেই রাজবেশ ! কোথায় বা সেই 
রাজভোগ আর কোথায়ই বা রাজপ্রাসাদ ! দু'ভাইয়ের মাথায় জটা, পরনে গাছের ছাল ৷ 
তাঁদের খাদ্য হ’ল বনের ফল-মূল, আশ্রয় হ'ল রৃক্ষ-তল ৷ 

তিনজনে চলতে চলতে ভরদ্বাজ মুনির আশ্রমে গিয়ে পৌছলেন। মুনি তাদের খুব আদর 
যত করলেন। তারপর সেখান থেকে চিন্রকূট পর্বতে গিয়ে বাস করতে লাগলেন ৷ সেখানকার 
শোভায় তাঁরা মুগ্ধ হলেন ৷ 

অযোধ্যায্স যখন এই সব কাণ্ড ঘটছিল, তখন ভরত তাঁর মামার বাড়ি নন্দীগ্রামে ছিলেন ৷ 
শত ম্মও ছিলেন তাঁর সঙ্গে৷ তাঁরা এ সবের কোন খবরই পাননি ৷ রাজা দশরথ মারা 


গেলে অযোধ্যা থেকে দূত সেই দুঃসংবাদ নিয়ে তাঁদের কাছে ছুটল । কিন্ত দূত সেখানেও 
তাঁদের অযোধ্যার সকল কথা জানালেন না ৷ 


ভরত ও শল্রুম্ন তাড়াতাড়ি অযোধ্যায় ফিরে এসে সব কথা শুনলেন ৷ শুনে ভরত দুঃখে 
ও রাগে মায়ের প্রতি ঘৃণায় এমন হয়ে গেলেন যে, তাঁর মায়ের মুখ দেখতেও ইচ্ছা হ'ল না। 


কৈকেয়ীও তাঁকে মুখ দেখাতে পারলেন না। আর শল্রুপ্ রাগে এমন জ্বলে উঠলেন যে, 
ক্‌জীকে মারতে মারতে আধমরা করে ফেললেন ৷ 


দ্ু'ভাই তখন গেলেন কৌশল্যা মায়ের কাছে। মায়ের পা ধরে তাঁরা খুব কাদলেন ৷ 


কৌশল্যা-মা ছেলে দুটিকে বুকে নিয়ে জ্বালা কতক মিটালেন। তাঁদের দোষ কি? তাঁদের 
বুকও যে দুঃখে ফেটে যাচ্ছে ৷ 


ভরত বললেন, তিনি রাম, লক্ষণ ও সীতাকে ফিরিয়ে আনবেন ৷ তারপর তিনি ও শন্ৰ ঘন 
চললেন তাঁদের ফিরিয়ে আনতে ৷ সঙ্গে নিলেন রথ, হাতী, ঘোড়া ও বিস্তর সৈন্য-সামন্ত ৷ 
কিন্তু রামচন্দ্র কোথায় আছেন তা তো তাঁরা জানেন না। তাই জিজ্তেস. করতে করতে 
চললেন, কোন্‌ দিকে তাঁরা গেছেন ৷ কিন্তু ভরতের বড় মুশকিল হ’ল ৷ সকলেই তাঁকে 
সন্দেহ করতে লাগলেন ৷ মনে করলেন, তিনি রামকে হত্যা করতে যাচ্ছেন ৷ 


গুহক চণ্ডাল পথে লাঠি নিয়ে দাঁড়ালেন তাঁকে এগোতে 
শুনলেন, তিনি রামকে ফিরিয়ে আনতে যাচ্ছেন, তখন প 
তিনি এলেন ভরদ্বাজ মুনির আশ্রমে ৷ 
ভরতের ব্যবহারে ও কথায় আশ্বস্ত হয়ে 
ভরত সেই দিকে চলতে চলতে 
- পেলেন। চার ভাইয়ের মিলন হ'ল ৷ 
জল ঝরতে লাগল । 


দেবেন না ব’লে | শেষে যখন 

থ ছেড়ে দিলেন। সেখান থেকে 
মুনিও প্রথমে রামের সন্ধান দিলেন না। শেষে 
গাম কোন্‌ দিকে গেছেন দেখিয়ে দিলেন ৷ 

চিন্রকুট পর্বতে পৌছে রাম, লক্ষ্মণ ও সীতার দেখা 
দুঃখে, শোকে, আনন্দে চার ভাইয়ের চোখ ছাপিয়ে 


পপি 

ভরত রামের পা জড়িয়ে ধরে কাদতে লাগলেন ৷ তাঁকে অযোধ্যায় ফিরে গিয়ে রাজ্যভার 
নিতে কত অনুনয় করলেন ৷ $ : | 
রামচন্দ্র প্রাণের ভাইকে বুকে তুলে নিয়ে বোঝাতে লাগলেন যে, তিনি ফিরে যেতে পারেন 
না। কিন্তু ভরত কি সহজে বুঝতে চান? কি ছার রাজ্য ? 
রাম তাঁকে বোঝালেন যে, ভরতের কোন দোষ নাই ৷ তিনিই পিতু-সত্য পালনের জন্য 
বনে এসেছেন ৷ চৌদ্দ বছর বনে বাস না করলে যে পিতার সত্য পালন করা হবে না, 
তাহলে অধর্ম হবে ৷ 
তবুও ভরতের মন-মানে না ৷ অবশেষে তিনি রামকে বললেন,__“তুমি যখন অধোধ্যায় 
ফিরবেই না তখন তোমার এ খড়ম জোড়া দাও ৷ আমি থড়ম দ্ুু'খানি সিংহাসনে রেখে 


AAAS) 
২ 


সোনার সিংহাসনের উপর খড়ম রেখে ভরত রামের নামে রাজ্য শাসন করতে লাগলেন ৷ 
তোমারই নামে চৌদ্দ বছর রাজ্য শাসন করব। কিন্তু আমিও আর অযোধ্যায় ফিরে যাব 
না, নন্দীগ্রামে রাজধানী স্থাপন করে সেখানেই থাকব ৷ কিন্তু চৌদ্দ বছর পূর্ণ হলে পরদিনই 
যদি তুমি ফিরে না যাও, তবে আমি আগুনে ঝাঁপ দিয়ে এ প্রাণ বিসর্জন দোব 7» 
রাম আর কি করেন £ তিনি ভরতকে নিজের পা থেকে খরম জোড়া খুলে দি 
ভরত খরম জোড়া মাথায় তুলে নিয়ে শত্ৰুঘ্নর সঙ্গে ফিরে চললেন নন্দীগ্রামে ৷ সে 
সিংহাসনের উপর খড়ম রেখে ভরত রামের নামে রাজ্য শাসন করতে লাগলেন ৷ 


ভরত ও বাড়ির ভার সকলে চলে গেল ৷ রামচন্দ্র লক্ষণ ও সীতাকে নিয়ে সেখান থেকে 


চললেন দণ্ডকবনের দিকে ৷ শুনেছিলেন সে বনে অনেক মুনি খাষির বাস এবং সে বনের 
শোভাও অপরূপ ৷ 


তিনজনে দণ্ডকবনে এলেন ৷ সেখানকার মুনি-খষিগণ তাঁদের খুব আদর যত্ন করলেন ৷ 
তাঁদের ব্যবহারে মুনি-খাষিগণও খুব খুশী হলেন ৷ তাঁরা বুঝলেন, রাম অশেষ গুণবান ৷ 
সেই বনে বিল কৰাত অগত্ত্যমুনি ; তাঁর খুব তেজ ৷ তিনি এক গভুষে সমুদ্ৰশোষণ 
করেছিলেন, বিন্ধ্যপর্বতের গর্ব খর্ব করেছিলেন তাই সকলেই তাঁকে খুব সন্মান করত । 
মুনির সঙ্গে রামের পরিচয় হ'ল ৷ মুনি রামকে অনেক রকমের অস্ত্র দিলেন ৷ 
রাম তাঁকে বললেন, “মুনিবর একটু ভাল জায়গা পেলে সেখানে কুটীর বেঁধে বাস করাই 
আমাদের ইচ্ছা। এদিকে সে রকমের কোন জায়গা আছে কি ?” 


uw এ 
এ 

অগস্তমূনি উত্তরে বললেন, “পঞ্চবটী বনের শোভা বড়ই চমৎকার ৷ সেখানে ফল, মূল 
ও পরিক্ষার পানীয় জল পাওয়া যায় । তোমরা সেখানে যাও ৷” / 

এই বনে বাস করতেন পক্ষিরাজ জটায়ু। তিনি ছিলেন রাজা দশরথের পরম বন্ধু৷ 
রাম লক্ষ্মণ ও সীতা গিয়ে নিজেদের পরিচয় দিয়ে তাঁকে প্রণাম করলেন ৷ 

জটায়ু খুশী হয়ে বললেন, “আমি বুড়ো হয়ে পড়েছি, তবু যতটা পারি তোমাদের দেখব ৷ 
তোমরা আর কোথাও যেও না ৷ এখানেই কুটীর বেঁধে থাক ৷” 

রাম লক্ষণের সাহায্যে সেখানেই একটি চমৎকার জায়গায় কুটীর বাঁধলেন ৷ বনের শোভা 
দেখে তিনজনেই একেবারে মুগ্ধ হয়ে গেলেন ৷ সেখানে ছিল প্রচুর ফলমূল ও ঝারণার সুমিষ্ট 
জল ৷ তাঁরা সেই বনেই বাস করতে লাগলেন ৷ 

কিন্তু পঞ্চবটী বন ছিল জনস্থান নামে একটি বিশাল বনের একটি অংশ জনস্থানে ছিল 
সুন্দর সুন্দর পাহাড়, নানারকমের পশু-পাখি, আর ছিল রাক্ষসদের বাস ৷ তারা বনের সর্বন্র 
ঘোরাফেরা করত ৷ সুবিধা পেলে মুনি-খষিদেরও আশ্রমে উৎপাত করতে ছাড়ত না ৷ 

যাই হোক, রাম, লক্ষণ ও সীতার দিন সেখানে বেশ সুখেই কাটতে লাগল ৷ এমন সময়ে 
একদিন হঠাৎ বিষম গণ্ডগোল বাধল ৷ লঙ্কার রাক্ষস রাজ রাবণের ‘শূৰ্পনখা’ নামে এক বোন 
ছিল ৷ সে এ বনে বেড়াতে বেড়াতে রামকে দেখে মুগ্ধ হয়ে গেল ৷ অমনি রামের কাছে 
এসে একেবারে বিয়ের প্রস্তাব করে বসল । সে বলল--“আমি লঙ্কার রাজা রাবণের বোন ৷ 
আমায় তুমি বিয়ে কর ৷” 

রাম তো সে কথা শুনে হেসেই সারা ৷ 

শূৰ্পনখা গেল লক্ষণের কাছে ৷ তাঁকেও এ কথা বলল ৷ 

লক্ষাণও তার কথা হেসেই উড়িয়ে দিলেন ৷ শূপনথার তাতে বড় অপমানবোধ ও রাগ 
হ’ল ৷ সে হাঁ করে সীতাকে গিলে খেতে গেল । 

আর যায় কোথায় | লক্ষ্মণ তখনই এক বাণে তার নাক-কান কেটে দিলেন ৷ বেচারী 
শূৰ্পণখা তখন যন্ত্রণায় চীৎকার করতে করতে সেখান থেকে চলে গেল ৷ তার তখনকার 
চেহারা হ’ল আরও ভয়ংকর ৷ 

জনস্থানে তার দুই মাসতুতো ভাই থাকত ৷ তাদের নাম ছিল ‘থর? ও ‘দূষণ’ ৷ শূৰ্পণখা 
সেই অবস্থায় গিয়ে তাদের কাছে সব কথা জানাল ৷ বোনের দুর্দশা দেখে থর ও দূষণ উঠল 
ক্ষেপে ৷ তারাও খুব বীর ৷ তাদের নাম শুনেই সকলে ভয়ে কাপত ৷ 


২৪ ছোটদের রামায়ণ 


তারা তখনই সেখান থেকে চৌদ্দ হাজার রাক্ষস জড় করল ৷ তারা নানারকমের ভয়ংকর 
অস্ত্র শত্র নিয়ে এল রাম-লক্ষণকে আক্রমণ করতে ৷ কিন্তু রাম-লক্ষণকে যুদ্ধে পরাস্ত করার 
সাধ্য কারও ছিল না ৷ তারাও বাণে বাণে যুদ্ধক্ষেত্ৰ অন্ধকার করে দিলেন। রাক্ষসদের 
শেল, শূল, সব কেটে খান থান ক'রে সেই চৌদ্দ হাজার রাক্ষসকেই দু'ভাই মেরে ফেললেন ৷ 
থর-দূষণও মারা গেল। কেবল একজন রাক্ষস কোন রকমে প্রাণ নিয়ে পালাল ৷ তার নাম 
‘অকম্পন’ ৷ 

সে ভয়ে পিছন ফিরে তাকাতেই সাহস করল না ৷ ছুটতে ছুটতে চলে গেল সেই সাগর 
পারে লঙ্কায় রাক্ষস-রাজ রাবণের রাজসভায় ৷ সে রাজাকে এই ভয়ানক যুদ্ধের মর্মান্তিক 
খবর দিল; নাক-কানকাটা শূর্পণখাও কাদতে কাদতে গিয়ে রাজার কাছে রাম-লক্ষমণের 
বিরুদ্ধে নালিশ করল ৷ 

রাবণ-রাজ অকম্পনের মুখে সব খবর শুনে আর বোনের দুর্দশা দেখে ভীষণ রেগে 
উঠলেন কোথাকার দুটো মানুষ তাঁর বোনের এমন দশা করলে! রাক্ষসদের তারা মেরে 
ফেললে £ তিনি তখনই যুদ্ধে যাবার জন্য তৈরি হন আর কি ৷ তিনিও তো কম বীর ন’ন ৷ 
তার সঙ্গে যুদ্ধে দেব, দানব, মানুষ, কেউই পারে না ৷ তাঁর ভয়ে ভ্রিভুবন কাপে ৷ 

অকম্পন বলল,_“মহারাজ, রাম-লক্ষমণ সহজ মানুষ নয়। তাদের সঙ্গে যুদ্ধ করতে 
গেলে প্রাণ নিয়ে ফেরা দায়। তার চেয়ে মারীচকে পাঠান ৷ সে তো নানারকম মায়া 
জানে ৷ তাকে দিয়ে রামকে উচিত শিক্ষা দিন 1৮ 

রাবণ ভাবলেন, এ ভাল যুক্তি । তিনি মারীচকে ডেকে বললেন,_€বাপু মারীচ, তুমি 
আমার সঙ্গে জনস্থানে পঞ্চবডীতে চলো । রাম-লক্ষণকে একবার দেখাতে হবে, আমরা সোজা 


নই ৷ তারা আমাদের অপমান করবে আর আমরা সহ্য করব--এ হতেই পারে না। 
অপমাণের প্রতিশোধ নেবই 1৮ 


মারীচ হ'ল তাড়কা রাক্ষসীর ছেলে ঘে রামের বাণে ঘুরতে ঘুরতে সমুদ্রের ধারে গিয়ে 
পড়েছিল ৷ তখন থেকে তার রামকে ভয় ও তাঁর উপর রাগ ছিল। সে বলল”_-“আমায় কী 
করতে হবে আজ্ঞা করুন ।» 

রাবণ বললেন” তুমি সোনার হরিণ সেজে রামের কুটীরের সামনে খেলা করবে ৷ 
তোমাকে দেখে সীতার তোমাকে নেবার লোভ হবে ৷ তার অনুরোধে রাম-লক্ষণ তোমাকে 
ধরতে যাবে ৷ তুমি ছুটতে ছুটতে গভীর বনে চলে যেও ৷ রাম-লক্ষণও তোমার পিছনে 
ছুটবে। তখন সীতা কুটীরে থাকবে একা ৷ সেই সুযোগে আমি তাকে চুরি করে আনব ৷” 

যুক্তি মন্দ না হলেও মারীচের প্রথমে সাহস হ’ল না। কিন্তু রামের উপর তার রাগও ছিল ৷ 
তার উপর আজ্ঞা পালন না করলে রাবণের হাতে নিস্তার নেই ৷ তাই সে ভয়ে ভয়ে রাজী হ’ল ৷ 

তারপর মারীচকে নিয়ে রাবণ পঞ্চবটীতে এলেন ৷ রাবণের পরামর্শমতো মারীচ সোনার 
হরিণ সেজে রামের কুটীরের সামনে খেলা করতে লাগল ৷ আর, রাবণ-রাজা আড়ালে লুকিয়ে 
থাকলেন ৷ - 
সীতা হরিণটিকে দেখতে পেলেন ৷ কী সুন্দর হরিণটি ! তিনি রামকে বললেন, 
“হরিণটি আমায় ধরে দাও না ৷” 

রাম লক্ষাণকে কুটীরে পাহারায় রেখে হরিণ ধরতে ছুটলেন ৷ কিন্তু সেই মায়া-হরিণ 
ধরা কি সহজ কাজ ? হরিণ চোখের পলকে গভীর বনে চলে গেল। রামও তার পিছু 
নিলেন ৷ অনেকক্ষণ হয়ে গেল, তবু রাম আসেন না দেখে সীতার বড় ভয় হ’ল । এমন 
সময়ে অলক্ষ্যে রামের গলার স্বর নকল ক’রে মায়া হরিণরূপী মারীচ চীৎকার করে উঠল,_ 
“ভাই লক্ষণ, বাঁচাও ৷” 

সীতা তাই শুনে ভয়ে একেৰারে সারা হয়ে গেলেন,_লক্ষ্মণকে বললেন,_“শীগ্গির যাও, 
তোমার দাদা বিপদে গড়েছেন ৷ তাঁর প্রাণ বুঝি যায় ৷৮ 

লক্ষ্মণ ধীর ও শান্তভাবে বললেন,_“রামকে বধ করে প্রিভুবনে কারও সাধ্য নেই ৷ তাঁর 
কোন বিপদ ঘটেনি । ও মায়াবী-র মায়া ॥৮ 

তাই শুনে সীতা লক্ষণের উপর খুব রেগে উঠলেন। তিনি লক্ষাণকে এমন সব কথা 
বলে গাল দিলেন যা লক্ষণের 'মতো ভাল লোককে বলা তাঁর উচিত হ’ল না। অগত্যা 
লক্ষ্মণকে রামের সন্ধানে যেতে হ’ল ৷ কিন্তু যাবার সময় তিনি ধনুকের কোণ দিয়ে কুটিরের 
সামনে গণ্ডি টেনে সীতাকে ব’লে গেলেন,_-“এর বাইরে যাবেন না, গেলে বিপদ হবে ৷» 

সীতা তখন কুটীরে একা রইলেন। এই অবসরে রাবণ-রাজা সন্ন্যাসীর বেশে কুটীরে 
এসে ভিক্ষা চাইলেন ! সীতা ভিক্ষা দিতে গেলে তিনি তাঁকে ধরে জোর করে রথে তুলে নিয়ে 
আকাশপথে লঙ্কায় পালিয়ে গেলেন ৷ তখন সীতার সে কী কান্না । 

এদিকে দু'ভাই কুটীরে এসে দেখেন, সীতা নেই ৷ চারধারে কত তাঁকে খুঁজলেন ৷ দুঃখে 
দু'ভাইয়ের চোখের জল আর বাধা মানে না! তাঁরা কাদতে কাদতে বনে বনে, পাহাড়ে 
পাহাড়ে, জলাশয়ের তীরে সীতাকে খুঁজে বেড়াতে লাগলেন ৷ কিন্তু কোথাও তাঁকে পেলেন না ৷ 
তাঁর নাম ধরে কত ডাকলেন, কেউ সাড়া দিল না ৷ 

৪ 

দু'ভাই খুঁজতে খুঁজতে এলেন পক্ষিরাজ জটায়ুর কাছে ৷ এসে দেখেন, জটায়ু রত্তাক্ত 
দেহে মড়ার মতো পড়ে আছেন ৷ তিনি দু’ভাইকে দেখে বললেন,_ “রাবণ আকাশ-পথে রথে 


রাবণ জোর করে সীতাকে নিয়ে পালিয়ে গেলেন ৷ 

সীতাকে নিয়ে পালাচ্ছিল। সীতার কান্না শুনে আমি রাবণের পথ আটকাই। কিন্তু বুড়ো 
হয়েছি, শরীরে সে শক্তি আর নেই ৷ তবুও যথাশত্তি যুদ্ধ করেছিলাম ৷ যুদ্ধে ক্ষত-বিক্ষত 
হয়েছি! লঙ্কায় সীতার সন্ধান পাবে!” --এই কথাগুলি বলেই জটায়ু মারা গেলেন ৷ 
তাঁদের সেই খবর দেবার জন্যই যেন তিনি বেঁচেছিলেন । 

তখন দু'ভায়ের দুঃখের উপর আরও দুঃখ হ'ল। তাঁরা কাদতে লাগলেন ৷ তারপর 
দু’জনে জটায়ুর মৃতদেহের সৎকার করে আবার সীতার খোঁজে চললেন ৷ 

খুঁজতে খুঁজতে তাঁরা এলেন গোদাবরী নদীর তীরে ৷ সেখানে গভীর জঙ্গলে থাকত 
এক ভয়ংকতর রাক্ষস। তার নাম ছিল “কবন্ধ'। তার মাথা ছিল না, কপালে ছিল একটি 


অরণ্যকাণ্ড 

১১৯৯২ 


২৮ ছোটদের রামায়ণ 
মাত্ৰ চোখ, আর মুখ ছিল ঠিক পেটের উপর ৷ তার একখানা হাত ছিল চার ক্রোশ লম্বা । 
হাত দিয়ে সে হাতী, ঘোড়া প্ৰভৃতি গিলে খেত ৷ 


তু 


ৰ 


২২২১ 
ছুই ভাইয়ের সহিত জটায়ুর দেখা 

দু'ভাইকে দেখেই সে তাঁদের ধরে খেতে এল ৷ কিন্তু সে এগিয়ে আসতেই রাম এক 
বাণে তাকে বধ করলেন ৷ অমনি তার বিকট দেহ থেকে বেরিয়ে এল এক সুন্দর মৃতি ৷ 
না বের হবেই বা কেন? সে তো আসলে রাক্ষস ছিল না, ছিল এক দেবতা । এক মুনির 
শাপে তার অমন দশা হয়েছিল ৷ তার কাকুতি-মিনতিতে মুনির মন গলে যায় । মুনি 
বলেছিলেন,-“শাপ তো আর ফেরানো যাবে না। তবে রামের হাতে মৃত্যু হলে সে 
শাপমুক্ত হবে ৷ "সু 

তখন সে রামের মুখে তাঁদের দুঃখের কথা শুনে বলল,_“তোমরা কিক্ষিন্ধ্যায় খষ্যমূক 
পর্বতে যাও ৷ সেখানে বানরদের রাজা সুগ্ৰীব অতি দুঃখে দিন কাটাচ্ছেন। তাঁর বড় 
ভাই বালী তাঁকে দেশ থেকে তাড়িয়ে দিয়েছেন । তাই তিনি সেখানে লুকিয়ে আছেন ৷ 
তোমরা তাঁকে সাহায্য করলে তিনিও তোমাদের সীতা উদ্ধারে সাহায্য করবেন ৷” - এই 
বলে সেই দিব্য-মুতি অদৃশ্য হ’ল ৷ - 

রাম-লক্ষ্মণও চললেন খাষ্যমূক পর্বতের উদ্দেশ্যে ৷ 


পম্পা নদীপারে খধ্যমূক পৰ্বত ৷ দু'ভাই পম্পা নদী পার হলেন ৷ কিন্তু সামনেই দেখলেন 
ভীষণ বন ৷ সে বনে দিনের বেলায় ঢুকতেই ভয় করে ৷ কিন্তু তাঁরা দু'জনেই বীর ৷ তার 
উপর সীতার সন্ধানে চলেছেন কাজেই ভয়-ডর, বাধা-বিপ্ভি কিছুই মানছেন না ৷ 

দু'জনে বনের ভিতর দিয়ে চললেন। খধ্যমূক পর্বতের চারধারেই এই রকম গভীর 
বন ৷ তাঁরা পর্বতের কাছাকাছি যেতেই সুগ্ৰীব তাঁদের দূর থেকে দেখতে পেয়ে বড় ভয় পেয়ে 
গেলেন ৷ মনে করলেন বুঝি বালির চর তাঁর সন্ধানে আসছে ৷ তখন তিনি হনুমানকে 
ডেকে বললেন, “বাছা হনুমান, এ যে দু'টি মানুষ আসছে, ওরা কে কৌশলে জেনে এসো 
তো। দেখ দেখি ওরা বালীর চর কিনা ?” 

হনুমান তখনই রাম-লক্ষণের খবর আনতে চললেন ৷ কিছুদূর থেকে দু'ভাইয়ের মূৰ্তি 
দেখে তাঁর মনে ভত্তি দেখা দিল ৷ ভাবলেন, বুঝি কোন মহাপুরুষই হবেন ৷ তাই 


৩০ ছোটদের রামায়ণ 
কাছে গিয়ে ভন্তিভরে প্রণাম করে বললেন,--মহাশয়গণ, আপনাদের দেখে মনে হচ্ছে, 
আপনারা সাধু আর শক্তিমান পুরুষ ৷ এই পর্বতে বানর-রাজ সুগ্ৰীব থাকেন ৷ আমি তার 
মন্ত্রী! রাজা সুগ্ৰীব বড় ধামিক। আপনারা কোথা থেকে আসছেন, কোথায় যাবেন £ 
আপনাদের পরিচয় পেলে বড় কুতাৰ্থ হই ৷” 

রাম সুগ্রীবের নাম শুনে খুব আনন্দিত হলেন ৷ তিনি লক্ষ্মণকে হনুমানের সঙ্গে কথা 
বলতে আদেশ করলেন ৷ 

লক্ষণ হনুমানকে নিজের পরিচয় দিয়ে সীতাহরণের কাহিনী বললেন ৷ তারপর বললেন, 
“সুগ্রীবের সঙ্গে মিত্রতা করব বলেই আমরা এখানে এসেছি । তোমার সঙ্গে দেখা হয়ে ভালই 
হল |” 

হনুমান বললেন,--“রাজা সুগ্ৰীবও আপনাদের সঙ্গে বন্ধুত্ব করতে পেলে সুখী হবেন ৷ 
তিনি আপনাদের বিপদে যথাসাধ্য সাহায্য করবেন ৷ আমিও আপনাদের সামনে প্ৰতিজ্ঞা 
করছি, মাতা-সীতাদেবীকে উদ্ধার করতে প্রাণপণ চেস্টা করব ।» 

রাম হনুমানের ব্যবহারে ও কথায় খুব আনন্দিত হলেন ৷ তিনি তাঁকে আলিঙ্গন করে 
বললেন,_-“বিপদের সময় তোমার মতো বন্ধু পেয়ে আমরা ধন্য হলাম 1» 

হনুমান দু'ভাইকে সুগ্রীবের কাছে নিয়ে এসে তাঁদের পরিচয় দিলেন ৷ 

তাঁদের পরিচয় পেয়ে ও তাঁদের দেখে সুগ্রীবের বড় আনন্দ হ’ল ৷ ব্লাম-লক্ষাণও সুগ্রীবকে 
দেখে বড় আনন্দিত হলেন ৷ তখন রাম ও সুগ্ৰীব অগ্নিসাক্ষী করে পরস্পরের বন্ধু হলেন ৷ 
দু'জনেই দু'জনকে বিপদে প্রাণপণ সাহায্য করবেন ব'লে শপথ করলেন ৷ সুগ্রীব বললেন, 
সীতা-উদ্ধারে তিনি সৈন্য-সামন্ত দিয়ে সাহায্য করবেন ৷ তবে বালী বড় অত্যাচারী, ভয় হয় 
সে তাঁকে মেরেও ফেলতে পারে ৷ রাম বললেন, তিনিও বালী-বধে সুগ্রীবকে সাহায্য করবেন ৷ 

তখন সুগ্ৰীব বললেন,_“সেদিন এক রাক্ষস একটি নারীকে ছুরি করে নিয়ে আকাশ-পথে 
পালাচ্ছিল। মেয়েটির কান্না শুনে কেউ চোখের জল রাখতে পারেনি । এখন বোধ হচ্ছে, 
তিনিই আপনার পত্নী সীতা । আমরা তাঁর কান্না শুনে দেখতে গেলে তিনি তাঁর গায়ের 
ওড়না আর গহনা খুলে নীচে ফেলে দিয়েছিলেন ৷ সেগুলি আমরা তুলে রেখে দিয়েছিলাম ৷ 
দেখুন দেখি এগুলি চিনতে পারেন কিনা ৷” 

রাজা সুগ্ৰীব ওড়না ও গহণাগুলি আনিয়ে রাম-লক্ষাণকে দেখাতেই দু’ভাই চিনতে 
পারলেন ৷ তাঁরা কাদতে লাগলেন ৷ 


কিক্ষিন্ধ্যাকাণ্ড ৩১ 


সুগ্ৰীব তাঁদের সান্তনা দিলেন, বললেন,--“আপনারা বীর দুঃখ করে ফল লাভ হবে 
না ৷ এখক কী করে সেই দুষ্টুকে সাজা দিয়ে সীতাকে উদ্ধার করা যায় তারই চেষ্টা করা 
যাক |» 

রাম-লক্ষ্মণ শান্ত হলেন ৷ রাম বললেন,--“বন্ধু চলুন তার আগে ৰালীকে শাস্তি দিয়ে 
আপনাকে কি্কিন্ধ্যার সিংহ৷সনে বসানো ষাক ৷৮ 

রামের কথায় সুগ্রীবের খুব সাহাস হ’ল । তিনি কিষ্কিন্ধানগরে গিয়ে খুব লম্ফ ঝম্প 
করতে লাগলেন,--এবার তোমায় শেষ করব ।৮ 

বালী সুগ্রীবের কথা শুনে ও তাঁর স্পর্ধা দেখে রাগে জ্বলে উঠলেন ৷ কিন্তু তিনি মুখে 
কিছু বললেন না, বাড়ি থেকে বেরিয়ে এসে সুগ্ৰীবকে আক্রমণ করলেন। দু’ভাইয়ে ভীষণ 
লড়াই শুরু হ’ল ৷ কিন্তু বালী ছিলেন খুব শক্তিশালী ও বীর ৷ সুগ্ৰীব বেশীক্ষণ তাঁর জেন 
লড়াই করতে পারলেন না, ধরাশায়ী হলেন ৷ 

রাম-লক্ষণ দূরে দাঁড়িয়ে দু'ভাইয়ের যুদ্ধ দেখছিলেন । সুগ্ৰীব ধরাশায়ী হতেই রাম এক 
বাণে বালীকে মাটিতে ফেলে দিলেন ৷ বালী মাটিতে পড়ে যেতেই দু’ভাই বালীর কাছে এসে 
দাঁড়ালেন। 


৩২ ছোটদের রামায়ণ 


তাঁদের দেখেই-বালী রাগে জ্বলে উঠলেন; বললেন,_-“তুমি কাপুরুষ ! আমরা 
দু'ভাইয়ে লড়াই করছি, আর তুমি আড়ালে থেকে আমায় বাণ মারলে । তোমার সঙ্গে ঝগড়া 
নয় ৷ তুমি অতি নীচ ” 


রাম বললেন”_“তুমি যেমন অত্যাচারী, তেমনি অধাৰ্মিক ৷ তোমার মতো পাপীর এই 
উচিত শাস্তি ৷” 

ওদিকে বালীর স্ত্রী'তারা ও পুত্র অঙ্গদ এই দুঃসংবাদ পেয়ে সেখানে ছুটে এলেন ৷ তাঁরা 
বালীর অবস্থা দেখে রামকে অনেক কটু কথা বললেন, বালীর জন্য কাদতে লাগলেন । রাম 
তাদের দুঃখ দেখে প্রতিজ্ঞা করলেন যে, অঙ্গদকে বুবরাজ করবেন। তখন বালীর মৃত্যু হ’ল ৷ 

তারপর রাম সুগ্রীবকে কিক্ষিন্ধ্যার সিংহাসনে বসিয়ে অজদকে যুবরাজ করলেন। 
কিক্ষিন্ধ্যারাজ্যে শান্তি ফিরে এল ৷ 

তখন সুগ্ৰীব তাঁর মন্ত্রী ও সেনাপতিদের ডেকে বললেন,__ 
সীতা দেবীর খবর এনে দাও 7৮ 

মন্ত্রীরা রাজার হুকুমে বড় বড় বানরদের ডেকে পাঠালেন ৷ তারা এলে তাদের এক- 
একদলকে এক-একদিকে পাঠানো হ'ল ৷ হনুমান জাম্বমান প্রভৃতি বানরেরা চললেন দক্ষিণ 
দিকে ৷ রাম হনুমানের বুদ্ধি দেখে চমৎকৃত হয়েছিলেন। বল-বিক্রমেও তিনি সকলের 
সেরা ৷ তাই তাঁর হাতে নিজের আংটি দিয়ে বললেন,- “বৎস হনুমান, আমার বিশ্বাস তুমিই 
সীতার খবর এনে দিতে পারবে ৷ যদি তাঁর দেখা পাও, তাহলে তাঁকে এই আংটিটি দিও। 
আংটি দেখলেই তোমাকে আমার লোক বলে চিনতে পারবেন 7» 

বানরেরা দিকে দিকে সীতার খোঁজ করে বেড়াতে লাগল ৷ তারা সীতাকে আকাশ- 
পাতাল, সর্বত্র খুঁজল ; কিন্তু কোথাও তাঁর দেখা পেল না ৷ 


“যেমন করেই হোক তোমরা 


তখন এক একদল একে একে 
পূর্ব পশ্চিম উত্তর দিক থেকে ফিরতে লাগল, ফিরল না কেবল দক্ষিণ দিকে যারা গিয়েছিলেন 


তারা ৷ এই দলেই ছিলেন হনুমান, জান্বমান, অঙ্গদ প্ৰভৃতি । 
দক্ষিনের দলটি ঘুরতে ঘুরতে বিষ্ব্যপৰ্বতের কাছে এসে বসল ৷ দলের সকলেই বড় ক্লান্ত ৷ 
এক মাস কেটে গেল, তবুও তাঁরা কেউ সীতার কোন সন্ধান করতে পারলেন না, সকলে খব 


ভাবনায় পড়লেন সেইখানে জটায়ুর বড় ভাই সম্পাতি বাস করতেন ৷ তিনি এসে জিজ্ঞেস 


করলেন তারা এমন বিষণ্রভাবে বসে আছে কেন? হনুমান তাকে সব কথা জানাতে তিনি 


বললেন”_-“কিছুদিন আগে লঙ্কার রাজা রাবণ এখান দিয়ে একটি ভ্রীলোককে ধরে নিয়ে 


কি্বিন্ধ্যাকাণ্ড ৩৩ 
গেছে ৷ মনে হচ্ছে তিনিই সীতা ৷ জীলোকটি রাম-লক্ষণের নাম ধরে খুব 


সুরস! নাগিনী তখন প্রকাণ্ড হী করে হনুমানের পথ রোধ করলেন। f 
তখন বানরদের বুকে বল এল ৷ তাঁরা সম্পাতিকে রাবণ ও লঙ্কার কথা জিড়েস করলেন ৷ 
৫ 


৩৪ ছোটদের রামায়ণ 

সম্পাতি বললেন,__“এ যে সমুদ্র দেখছ, ও হ’ল একশ’ যোজন চওড়া । ওরই ওপারে 
রাবণ রাজার রাজ্য লঙ্কা দ্বীপ ৷৮ 

সংবাদ তো পাওয়া গেল! কিন্তু এতবড় সমুদ্র পার হওয়া তো বড় সহজ কথা নয় ৷ 
সেই সমুদ্র পার হবে কে? তখন জাম্বমান একে একে সব বানরকে জিজ্ঞেস করলেন, 
“তোমরা এই সমুদ্র পার হয়ে কে সীতার খবর আনতে যাবে ?* কিন্ত কেউই উত্তর দিলেন 
না, মাথা হেট করে সবাই বসে রইল ৷ 

তখন জান্বমান বললেন,--“বাপু হনুমান, তুমিই আমাদের যত কিছু কঠিন কাজের 
ভরসা ৷ তুমি এমন চুপ করে আছ কেন £” 

হনুমান বললেন, “আচ্ছা, কাজের ভার আমিই নিলাম ৷ আমিই সীতাদেবীর খবর 
এনে দোব 7৮ 

তারপর তিনি গিয়ে উঠলেন মহেন্দ্রপর্বতের চূড়ায় । কারণ, সেখানে থেকে লাফ দেওয়া 
সুবিধা ৷ হনুমান শরীর ফুলিয়ে প্রকাণ্ড ক'রে “জয় রাম” ব'লে দিলেন এক লাফ ৷ 

স্বর্গের দেবতারা এলেন মজা দেখতে ৷ তাঁরা “সুরমা” নামে এক নাগিনীকে পাঠালেন 
হনুমানের পথ আগলাতে ৷ সুরসা সমুদ্রে দাঁড়িয়ে আকাশ-পাতাল-জোড়া প্রকাণ্ড একটা হা 
করে তাঁর পথ রোধ করল ৷ কিন্ত হনুমানকে আটকায় তার সাধ্য কিঃ হনুমান তার ওপর 
দিয়ে চলে গেলেন! তারপর এল “সিংহিক!” নামে এক রাক্ষসী। সে আকাশ-পাতাল জোড়া 
হা করে পথরোধ করে দাঁড়াল । হনুমান তখন শরীর খুব ছোট করে তার পেটে ঢুকে নাড়ি- 
ভুড়ি ছিড়ে বার হয়ে গেলেন ৷ রাক্ষসীটা মরে গেল ৷ 

হনুমান শেষে সমুদ্র পার হয়ে লঙ্কায় গিয়ে পৌছলেন। তখন বেলা প্রায় শেষ হয়ে 

তখন সন্ধ্যা। তবুও হনুমান স্থির হলেন না; শরীরকে একটি মর্কটের মতো ছোট করে 
সীতা দেবীকে চারধারে খোজ করে বেড়াতে লাগলেন! লঙ্কার প্রত্যেক বাড়িতে, প্রত্যেক 
বাগানে ঢুকে দেখতে লাগলেন সেখানে সীতা দেবী আছেন কিনা ৷ খুঁজতে খুঁজতে গিয়ে 
ঢুকলেন রাবণ-রাজার বাড়ি ৷ রাজার বাড়ি দেখে হনুমান তো অবাক ! সোনার ঘর, 
রূপোর সিঁড়ি, ্ফটিকের দরজা, হীরে-মূক্তোর ফুল, এমনি সব সাজ-সজ্জা দেখে তিনি হতভম্ব 
হয়ে গেলেন ৷ কিন্তু সীতা দেবীর দেখা কোথাও পেলেন না ৷ তিনি হতাশ হয়ে পড়লেন ৷ 
তারপরে ঘুরতে ঘুরতে গেলেন রাবণের অশোক-বনে ৷ সেখানে গিয়ে দেখেন, এক জায়গায় 


৩৬ ছোটদের রামায়ণ 
মিটমিট করে প্রদীপ জ্বলছে, আর একটি পরমা সুন্দরী মেয়ে ঘাড় হেঁট করে বসে আছেন ৷ 
তাঁকে ঘিরে বসে আছে কয়েকটা চেড়ী ৷ 

তাই দেখে হনুমান বুঝলেন, সেই মেয়েটিই সীতা দেবী ৷ কিন্তু তখনই তাঁর কাছে 
গেলেন না, একটি বড় শিশুগাছে উঠে তার পাতার আড়ালে লুকিয়ে রইলেন ৷ তারপর চেড়ীরা 


ঘুমিয়ে পড়লে তিনি গুনগুন স্বরে রামনাম করতে লাগলেন ৷ রামনাম শুনে সীতা দেবী 
চমকে উঠলেন ৷ 


হনুমান সীতার কাছে তাঁর পরিচয় দিলেন ৷ কিন্তু সীতা প্রথমে তাঁর কথা বিশ্বাস করলেন 
না ৷ মনে করলেন বুঝি রাবণের চর ৷ কিন্তু হনুমান তাঁকে রামের আংটিটি দেখাতে সীতার 
বিশ্বাস হ'ল যে তিনি সত্যই রামের চর ৷ তখন দু'জনে অনেকক্ষণ দুঃখের কথাবার্তা হ’ল ৷ 
সীতা কাদতে লাগলেন ৷ হনুমান তাঁকে অনেক বোঝালেন। তারপর যখন সীতা দেবীর 

হনুমান সীতার কাছ থেকে মাথার মণিটি চেয়ে নিচ্ছে। 


কাছ থেকে হনুমান বিদায় নিলেন তখন রামের বিশ্বাসের জন্য সীতা দেবীর মাথার মণিটি 
চেয়ে নিলেন ৷ 


সুন্দরাকাণ্ড ৩৭ 
হনুমান যে কাজের ভার নিয়েছিলেন তা শেষ হ’ল ৷ এখন কী করেন £ মনে করলেন, 
এবার রাবণের কিছু অনিষ্ট করে যাওয়া যাক ৷ তিনি সুন্দর অশোক-বন ভেজেটুরে তছনছ 
করে ফেলতে লাগলেন ৷ প্রহরিরা বাধা দিতে গিয়ে কেউ হনুমানের হাতে মারা পড়ল, কেউ 
প্রাণ নিয়ে ছুটে পালালো ! 
রাবণের কাছে খবর গেল ৷ রাবণ তাঁর ছেলে অক্ষকে পাঠালেন হনৃমানকে শায়েস্তা 
করতে ৷ অক্ষ রথে চড়ে অনেক সৈন্য-সামন্ত নিয়ে হনুমানের সঙ্গে যুদ্ধ করতে গেলেন ৷ 
কিন্তু তিনি যুদ্ধ করবেন কি £ হনুমান এক এক চড়ে অক্ষের রথের আটটি ঘোড়াকে যমালয়ে 
পাঠালেন ৷ সৈন্যসামন্ত যারা ছিলেন তাদেরও শেষ করলেন। তারপর হনুমান অক্ষের পা 
ধরে এমন আছাড় দিলেন যে, তিনি আর উঠে দাঁড়াতে পারলেন না ৷ 
এই দুঃসংবাদ শুনে রাবণ মহা ভাবনায় পড়লেন । তখন তিনি পাঠালেন তাঁর প্রিয় পুত্ৰ 
ইন্দ্রজিতকে। ইন্দ্রজিৎ ছিলেন মহাবীর ৷ তাঁর সঙ্গে দেবতারাও যুদ্ধে পারতেন না। তিনি 
গিয়ে হনুমানের সঙ্গে যুদ্ধ শুরু করে দিলেন। তিনি বাণে বাণে চারদিক অন্ধকার করে 
ফেললেন ৷ কিন্তু হনুমানও যে-সে বীর ন’ন ৷ তিনি সব বাণ ব্যর্থ করে দিলেন। তখন 
ইন্দ্রজিৎ ব্ৰহ্মাস্ত্ৰ ছাড়লেন ৷ ব্রহ্মার থেকে কারও নিস্তার নেই ৷ ব্ৰহ্ধাস্ত গিয়ে হনুমানকে 
বেঁধে ফেলল ৷ কিন্তু রাক্ষসদের ভয় হ’ল, যদি হনুমান ব্ৰহ্মাস্ত্ৰের বাঁধন কেটে পালিয়ে যান ৷ 
তাই তারা তাড়াতাড়ি তাঁকে দড়ি দিয়ে বেশ করে জড়িয়ে বাঁধন । আর অমনি বন্মান্তের 
বাঁধন খুলে গেল ৷ ব্রক্ষাপ্রের এই নিয়ম ছিল যে, অন্য কিছু দিয়ে বাঁধলেই ব্ৰহ্মাস্ত্ৰের বাঁধন 
খুলে যায়। হনুমাণ তখন ইচ্ছা করলেই সে বাঁধন ছিড়ে ফেলতে পারতেন ৷ কিন্তু তা না 
ক'রে মজা দেখবার জন্য চুপচাপ পড়ে থেকে মনে মনে হাসতে লাগলেন ৷ 
তখন হনুমানকে বেঁধে নিয়ে রাক্ষসেরা চলল রাবণ-রাজার সভায় ৷ সেখানে তাঁকে নিয়ে 
যেতে রাবণ-রাজা জানতে চাইলেন, তিনি কে আর কি জন্য লঙ্কায় এসেছেন, অশোক-বনই 
বা ভেঙে-ঢুরে নষ্ট করলেন কেন £ হনুমান রাবণ রাজার দিকে তাকিয়ে বললেন, “আমি 
হনুমান, কিঙ্কিন্ধ্যার রাজা সুগ্রীবের মন্ত্রী, রামের সেবক ৷ তোমার সঙ্গে দেখা করবার দরকার 
ছিল। তাই তোমার আশাকবন ভেঙেছি। দেখছি, তুমি একজন বড় রাজা, কিন্তু তোমার 
এ কেমন বুদ্ধি যে তুমি পরের স্ত্রীকে ছুরি করে আনলে ? যদি ভাল চাও তো এই বেলা 
রামকে তাঁর স্ত্রী সীতা দেবীকে ফিরিয়ে দিয়ে তার কাছে ক্ষমা চাও ৷ না হলে তোমার আর 
রক্ষা নেই ৷» 


৩৮ ছোটদের রামায়ণ 


হমুমানের কথা শুনে রাবণ রাগে কাপতে কাপতে হুকুম দিলেন__«এখনই ওটাকে কেটে 
ফেল ৷ এত বড় কথা ৷ 


রাবণের ছোট ভাই বিভীষণ বললেন, মহারাজ, এই বানর দূত মান্র। দূত অবধ্য ৷ 
একে বরং অন্য শাস্তি দিন ৷ 


রাবণ বললেন,__“আচ্ছা £ ওর লেজে আগুন ধরিয়ে দাও |» 


তখন রাক্ষসেরা গাদা গাদা কাপড় এনে তাতে তেল আর ঘি দিয়ে হনুমানের লেজে 
জড়িয়ে বেশ মোটা করল তারপর দিল তাতে আগুন ধরিয়ে । লেজে দাউ দাউ করে 
আগুন জ্বলতে লাগল ৷ তাই দেখে রাক্ষসদের আনন্দ আর ধরে না। তারা মনে করল, 
এবার বানরটা পুড়ে মরবে ৷ 


সীতা দেবীর কানে এ খবর পাছতে তিনি ভয়ে সারা হলেন ৷ অগ্নিদেবের কাছে 
প্রার্থনা করলেন,_ণঠাকুর, হনুমানকে রক্ষা কর ৷ 


অগ্নিদেবের দয়াতে হনুমানের কিছুই হল না! তিনি গিয়ে উঠলেন লোকের ঘরের 
চালে ৷ অমনি তাতে আগুন ধরে গেল ৷ সেখান থেকে লাফিয়ে পড়লেন আর এক চালে ৷ 
তাও জ্বলে উঠল ৷ তারপর তিনি ঘরের চালে লাফিয়ে বেড়াতে লাগলেন । আর ঘরে 
ঘরে আগুন লেগে গেল ৷ সোনার লঙ্ক। দাউ দাউ করে জ্বলতে লাগল ৷ তখন রাক্ষসদের 
মুখের হাসি গেল মিলিয়ে । তারা ‘হায় হায়” করতে লাগল ৷ 


কিন্তু হনুমানের ভয় হ’ল৷ বুঝি অশোক-বনে সীতা দেবীর কোন অনিষ্ট হয়েছে ৷ 


কিন্ত তখনই আকাশ-বাণী হ’ল--“বৎস হনুমান, ভয় নেই ৷ সীতা দেবী ভালই 
আছেন ৷” 


তাই শুনে হনুমানের বড় আনন্দ হ'ল । তিনি অশোক বনে গিয়ে সীতা দেবীকে 
প্রণাম করলেন ৷ সীতা দেবীও তাঁকে আশীর্বাদ করলেন ৷ হনুমান তাঁর কাছ থেকে 
বিদায় নিয়ে একটা উঁচু পর্বতে গিয়ে উঠলেন ৷ তারপর আবার লাফ দিয়ে এপারে এলেন ! 


তাকে দেখে বানরদের কি আনন্দ! তিনি সকলকে লঙ্কায় যা যা ঘটেছিল সব বললেন ৷ 
তারপর সকলে আনন্দে কোলাহল করতে করতে চললেন কিক্ষিন্ধ্যায় রামের কাছে ৷ রামকে 

সোনার লঙ্কা দাউ দাউ করে অলছে। 
মণিটি ও সব খবর দিতেই তিনি আনন্দে হনুমানকে বুকে জড়িয়ে ধরলেন ৷ 


সীতা দেবীর 
জল পড়তে ল'গল ৷ ৰ 


কিন্তু সীতার দুঃখে তীর চোখ দিয়ে 


সীতা দেবীর তো সন্ধান পাওয়া গেল। এখন কী করে তাঁকে উদ্ধার করা যায় £ 
রাম জুগ্রীবকে বললেন.__“বন্ধু, এবার সীতা উদ্ধারের উপায় কর ৷” 

সুগ্ৰীব বললেন,_“বন্ধু, সেজন্য ভাবনা নেই ৷ আমি আজই আমার যত বানর সৈন্য- 
সামন্ত আছে সব জড় করছি। তাদের নিয়ে লঙ্কায় গেলে সীতা দেবীকে উদ্ধার করা 
যাবে ৷ সকলকে নিয়ে চলুন সমুদ্রের ধারে যাই ৷” 

রাজা সগ্রীবের আজ্ঞা পেয়ে কিক্ষিন্ধ্যা রাজ্যে যেখানে যত বানর ছিল সব এসে জড় 
হ’ল৷ সে যে কত তার লেখা-জোখা নেই ৷ তারপর সকলে দল বেঁধে মহা কোলাহল 
করতে করতে চলল সম্দদ্রের দিকে ৷ রাম, লক্ষণ, সুগ্রীবঃ অঙ্গদ, জাম্ববান প্রভৃতি চললেন 
তাদের আগে আগে। তাঁরা সম্দ্রের ধার গিয়ে পৌছলে, সমূদ্রের বিশাল রূপ দেখে 
বানরদের সব কোলাহল থেমে গেল৷ তারা অবাক হয়ে সমূদ্রের দিকে তাকিয়ে রইল। 


লঙ্কাকাণ্ড ৪১ 

ওদিকে হনুমান লঙ্কায় যে সব কাণ্ড করে এসেছিলেন, তাই নিয়ে সকলের মধ্যে খুব 
হৈ-চৈ গড়ে গিয়েছিল ৷ রাবণ-রাজার মহা ভাবনা হ’ল ৷ তিনি মন্ত্রীদের ডেকে পরামর্শ 
করতে বললেন ৷ মন্ত্রীদের বললেন,_“তোমরা তো জানই রাম-লক্ষণ আমার বোনকে কত 
অপমান করেছে, কত রাক্ষস মেরে ফেলেছে ৷ তাই আমি রামের স্ৰী সীতাকে ধরে এনেছি ৷ 
কিন্তু রাম কিছ্ষিদ্ধ্যার রাজা সুগ্ৰীবের সঙ্গে বন্ধুত্ব পাতিয়েছে। সুগ্ৰীব তার বানর-সেনা নিয়ে 
রামকে সাহায্য করবে ৷ কিন্তু তারা কী করে সমুদ্র পার হবে বুঝতে পারছি না ৷ যদি 
কোন রকমে পারই হয়, তাহলে আমি সীতাকে কিছুতেই তাকে ফিরিয়ে দোব না! তোমরা 
কি বলো? 

মন্ত্রীরা বললেন, “মহারাজ যা ঠিক করেছেন তাই-ই ভালো ৷ আপনি নিজে মহাবীর ৷ 
আপনার ভাই কুন্তকর্ণও মহাবীর ৷ আপনার পুত্র যুবরাজ ইন্দ্রজিতের মতো বীর ভ্রিভুবনে 
নেই ৷ আপনাদের যুদ্ধে হারাতে পারে ম্লিভুবনে এমন বীর কোথায় ? তার উপর আছে 
আপনার হাজার হাজার সৈন -সামস্ত, কত রকমের ভয়ানক-ভয়ানক অস্ত্ৰ-শস্তৰ ৷ আপনার 
ভয় কি?” 

রাবণের ছোট ভাই কুম্ভকৰ্ণ ছ'মাস অঘোরে ঘুমান ৷ তারপর একদিন জাগেন ৷ তারপর 
আবার ছ'মাস ঘুমান যেদিন জাগেন সেনি যুদ্ধে গেলে তাঁর হাতে কারো নিস্তার নেই ৷ 
কিন্তু অকালে ঘুম ভাঙলে তাঁর শরীরে তেমন শক্তি থাকে না ৷ তিনিও সেই সভায় উপস্থিত 
ছিলেন, বললেন,_“সীতাকে ছুরি করে আনা ঠিক হয়নি ৷ যুদ্ধ করে যদি আনা যেত, 
তাহলে কোন কথা ছিল না ৷ তবে যা হবার তা হয়ে গেছে ৷ এখন লঙ্কার মান রাখতেই 
হবে ৷ যুদ্ধের জন্য প্রস্তুত হওয়া দরকার ৷ 

রাবণের ছোট ভাই বিভীষণও সভায় উপস্থিত ছিলেন ৷ তিনি খুব ধামিক ৷ তিনি 
বললেন, “মহারাজ, সীতাকে ছুরি করে এনে অধর্মের কাজ করা হয়েছে। এখন তাঁকে 
ফিরিয়ে দিলেই সব গোল মিটে যায় । তাঁকে রাখলেই বিপদ হবে ৷ রামের সঙ্গে যুদ্ধ করে 
আপনি কিছুতেই পারবেন না, কারণ তিনি সামান্য মানুষ ন’ন তাঁর এক দূত এসে কী কাণ্ড 
করে গেল তা তো দেখলেনই ! রাম লঙ্কা আক্রমণ করলে সোনার লঙ্ক ছারখারে 
যাবে 1৮ 

কাকার কথা শুনে ইন্দ্রজিৎ বড় রেগে উঠলেন,_“আপনি খুব ভীরুর মতো কথা 
বলছেন। আমার বাবা ত্ৰিভুবন জয়ী, আমি স্বয়ং দেবরাজ ইন্দ্রকেও যুদ্ধে হারিয়ে দিয়েছি ৷ 

৬ 


৪২ ছোটদের রামায়ণ 


রামকে আমরা ভয় করব £ আপনার পরামর্শ শুনে আমরা লঙ্কার মান নষ্ট করব ? আপনার 
ভয় হয়ে থাকে ঘরে বসে থাকুন গিয়ে ৷” 

বিভীষণের কথা শুনে রাবণেরও খুব রাগ হ'ল ৷ তিনি বিভীষণকে বললেন,__“বুঝতে 
পেরেছি, আমাকে ছোট করাই তোমার মতলব ৷ তোমার মতো ভাইকে ঘরে রাখা মানে তো 
কালসাপ পোষা । তুমি থাকলে আমার সর্বনাশ হবে । অন্য কেউ হলে এখনই কেটে 
ফেলতাম ৷ তুমি এখনই দূর হও ৷ তোমার মূখ যেন কখনো আর না দেখি ৷ কাপুরুষ ! 
কুলাঙ্গার !» 

বিভীষণ দাদা ও ভাইপোর কথা শুনে মাথা নীচু করে রাজসভা থেকে বেরিয়ে গেলেন ৷ 
যাবার সময় রাবণকে বললেন-_-“আপনার ভালোর জন্যই বলছি, ‘ধর্মের জয় অধমের ক্ষয়’ 
হবেই |» 

এই ক'লে তিনি সমুদ্র পার হয়ে এসে রামচন্দ্রের শরণ নিলেন ৷ 

রামও তাঁকে বন্ধুভাবে আশ্রয় দিয়ে বললেন, দুষ্ট রাবণকে বধ করে তিনি তাঁকে লঙ্কার 
সিংহাসনে বসাবেন ॥ 

এ সব তো হ’ল, কিন্তু ভাবনা হল সম্দ্র পার হওয়া যায় কি করে ? সুগ্ৰীব বললেন, 
“বন্ধু, তারই বা ভাবনা কি?” তাঁর সৈন্যদের মধ্যে ‘নল’ নামে একজন খুব বড় ও বুদ্ধিমান 
কারিগর ছিলেন ৷ সুগ্রীৰ ত'কেই সমূদ্রে সেতু বাঁধবার ভার দিলেন । নল ৈন্য-সামন্তের 
সাহায্যে বড় বড় গাছ-পাথর দিয়ে সম্‌দ্ৰে সেতু বেঁধে ফেললেন । তখন আর ভাবনার কিছু 
রইল না ৷ রাম-লক্ষমণ লক্ষ লক্ষ বানর-সেনা নিয়ে সেই সেতুর উপর দিয়ে সমুদ্র পার হয়ে 
লঙ্কায় পৌছলেন ৷ 

রাবণ সেই খবর পেয়ে একেবারে অবাক হয়ে গেলেন ৷ তখন ‘শুক’ ও ‘সারণ’ নামে 
দু’জন মন্ত্রীকে পাঠালেন গোপনে রামের বল-বিক্রম ও সৈন্যের সংখ্যা কত এই সব জেনে 
আসতে ৷ শুক-সারণ বানরের ছদ্মবেশে গিয়ে বানরদের সন্দ্রে মিশে সব দেখে বেড়াতে 
লাগলেন ৷ বানরেরা কেউ তাঁদের চিনতে পারল না ৷ কিন্ত বিভীষণের চোখে ধুলো দেয়া 
কি সহজ ? তিনি তাঁদের চিনতে পেরে বন্দী করে রামের কাছে পাঠিয়ে দিলেন 

সুক-সারণ তখন প্রাণের ভয়ে কেঁদেই আকুল। দু’জনে রাম-লক্ষণের পায়ে পড়ে 
কাদতে লাগলেন ৷ তাদের অবস্থা দেখে র্লামের মৰে বড় দয়া হ'ল। তারা দ্ু'জন ভগ্তচঘ্প 
জেনেও রাম তাদের ক্ষমা করলেন, বললেন, _ভোমাদের কোন ভয় নেই ৷ তোমরা তো 


লঙ্কাকাণ্ড ৪৬ 
রাবণের চর মাত্র । যা দেখতে এসেছো বেশ ভাল ক'রে দেখে তোমাদের রাজাকে বলো 
গিয়ে ৷” 

রামের দয়ার পরিচয় পেয়ে শুক-সারণের চোখে জল এল ৷ তাঁরা ভন্তিভরে রামকে 
প্রণাম ক'রে রাজার কাছে ফিরে গিয়ে বললেন,_“মহারাজ, রাম-লক্ষণ সামান্য মানুষ ন’ন ৷ 
তাঁদের অসংখ্য সৈন্য । আপনি সীতাকে এখনই ফিরিয়ে দিয়ে তাঁদের সঙ্গে সব বিবাদ 


মিটিয়ে ফেলুন ৷” 
রাবণ সে-কথা শুনে রাগে অগ্নিশৰ্মা হয়ে উঠলেন ৷ তাঁদের দু'জনকে অনেক তিরস্কার 


করে তাড়িয়ে দিলেন ৷ 

তারপর ভাবলেন, এক কাজ করা যাক! সীতাকে যদি বশে আনতে পারা যায় তাহলে 
তো যুদ্ধের সব বঙ্ধাটু ঢুকে যাবে এই ভেবে “বিদ্যুজ্জিহব” নামে এক রাক্ষসকে ডাকলেন ৷ 
বিদ্যুজ্জিহ্ব ছিল খুব বড় যাদুকর ৷ সে এলে রাবণ তাকে বললেন”_“তুমি রামের মাথার 
মতো একটা কাটা মাথা আর তার ধনুকের মতো একটা ধনুক তৈরি ক'রে নিয়ে আশোক-বনে 
সীতার কাছে যাও ৷ সেখানে আমিও যাচ্ছি। 

বিদ্যুজ্জিহব রামের মণ্ড ও তার ধনুকের মতো ধনুক তৈরি ক'রে অশোক বনে গিয়ে 
হাজির ৷ রাবণও তার পিছন পিছন গেলেন ৷ তিনি সেই মুণ্ড ও ধনুক সীতাকে দেখিয়ে 
ৰললেন,_ “এই দেখ, রামের কাটা মাথা জার ধনুক ৷ তাকে আমার সৈন্যরা মেরে ফেলেছে ৷ 
আর তার জন্য ভেবে কি করবে £ তুমি এবার আমার রাণী হও 1» 

সীতা রাবণের কথা শুনে কেঁদে ফেললে ৷ তবুও রাবণকে অনেক কড়া কথা বলে 
তাড়িয়ে দিলেন। রাবণ চলে গেলে বিভীষণের স্ত্রী সরমা তাঁকে বললেন,_“সীতা, তুমি দুঃখ 
করো না। রাবণ যা বললেন সবই মিথ্যে । এই তো আমি রাম-লক্ষাণকে দেখে এলাম ৷ 
তাঁরা ভালই আছেন ৷” সরমা সীতাকে বড় ভালবাসতেন ৷ তাঁর কথা শুনে তিনি শান্ত 
হলেন ৷ 

এদিকে রামচন্দ্র লক্ষণ, বিভীষণ, সুগ্ৰীব, হনুমান, অঙ্গদ ও জান্ববান প্ৰভৃতিকে নিয়ে 
উঠলেন সুবোল পর্বতের চূড়ায় ৷ সেখান থেকে লঙ্কার সব দেখা যায়; এমন কি, রাজসভায় 
রাবণের সিংহাসনও চোখে পড়ে । তারা দেখলেন, রাবণ সিংহাসনে বসে মন্ত্রীদের সঙ্গে 


পরামর্শ করছেন । 
রাবণকে দেখেই সুগ্রীৰ এক লাফে সেখানে গিয়ে রাবণকে সিংহাসন থেকে টেনে নামাতেই 


৪৪ ছোটদের রামায়ণ 


দু'জনে ভীষণ মল্পযদ্ধ বেধে গেল ৷ সুগ্ৰীব রাবণকে কিল-চড় মেরে কাবু করে তার মাথার 
মুকুট কেড়ে নিয়ে এসে রামকে দিলেন ৷ রাম সুগ্রীবের বীরত্ব দেখে খুশী হলেন ৷ 

তারপর রাম অজদকে পাঠালেন রাবণের কাছে জেনে আসতে যে, তিনি সীতাকে ফিরিয়ে 
দেবেন কিনা ৷ অঙ্গদের পিতা বালীর সঙ্গে রাবণের একবার যুদ্ধ হয় । বালী রাবণকে লেজে 
জড়িয়ে সাত সমূদ্রের জল খাইয়ে বেশ শিক্ষা দিয়েছিলেন । অঙ্গদ রাবণ-রাজার সভায় এসেই 
বললেন,--“আমার বাবার সঙ্গে তোমার একবার বেশ পরিচয় হয়েছিল, মনে আছে তো ? 
আমি সেই বাপেরই বেটা, আমার নাম অঙ্গদ ৷ আমি শ্রীরামচন্দ্রের দূত ৷ তোমার কাছে 
এসেছি জানতে তুমি সীতা দেবীকে ফিরিয়ে দিয়ে রামচন্দ্রের কাছে ক্ষমা চাইবে কিনা ৷ যদি 
তা না কর, তাহলে যুদ্ধ অনিবাৰ্য ৷» 

অঙ্গদের কথা শুনে রাবণ রাগে কাপতে কাপতে হুকুম দিলেন, তাঁকে বেঁধে কারাগারে 
আটক করতে ৷ অমনি চারটে রাক্ষস এল অঙ্জদকে বাঁধতে; কিন্তু বাঁধা আর হ'ল না, 
অজদই তাদের বগলে চেপে ধরে একটি বাড়ির ছাদে গিয়ে উঠলেন । তারপর এক আছাড়ে 
তাদের হাড়গোড় ভেজে দিয়ে রামের কাছে ফিরে গেলেন ৷ 

সুগ্ৰীব আর অঙ্গদের কাজে রাবণ অপমানে এমন ক্ষেপে উঠলেন যে, তখনই সকলকে 
বুদ্ধসাজে সাজতে আদেশ দিলেন ৷ অমনি লঙ্কার ঘরে ঘরে “সাজ সাজ” রব গড়ে গেল ৷ 

পরদিন সকালেই দু'পক্ষের সেনা পরস্পরের মুখোমুখী হতেই ভীষণ যুদ্ধ শুরু হয়ে গেল ৷ 
হাতী, ঘোড়া, রথ, শেল, শূল, গদা, ধনুৰ্বাণ এমনি আরও কত কি যে দু’পক্ষ যুদ্ধে ব্যবহার 
করতে লাগল কি বলবে ? হাজারে হাজারে রাক্ষস সেনা মরল, শ’য়ে শ’য়ে বানর সেনা মরে 
স্বর্গে গেল ৷ রন্তে যুদ্ধক্ষেত্র ভেসে যেতে লাগল । রাম-লক্ষণ প্রথমদিকে যুদ্ধ করলেন না ৷ তাঁদের 
সেনাপতি ও বানর-সৈন্যেরাই রাক্ষসদের যমালয়ে পাঠাতে লাগল ৷ রাক্ষসদেরই হার হতে 
লাগল ৷ তখন ইন্দ্রজিৎ এলেন যুদ্ধ করতে । তিনি মেঘের আড়াল থেকে যুদ্ধ করতেন। 


তাই তাঁর সঙ্গে কেউ পারত না ইন্দ্রজিৎ এসে মেঘের আড়াল থেকে বাণ ছুঁড়তে লাগলেন ৷ 
বাণে বাণে চারধার ঢেকে গেল ৷ মেঘের আড়ালে থাকায় রাম-লক্ষণ তাঁকে দেখতে গেলেন 
না। কাজেই তাঁর সঙ্গে যুদ্ধেও সুবিধা করতে পারলেন না ৷ 

ইন্দ্ৰজিৎ রাম-লক্ষ্মণকে লক্ষ্য করে নাগপাশ বাণ ছাড়লেন । অমনি হাজার হাজার সাপ 
সাঁ সোঁ করে এসে দু'ভাইকে বেঁধে ফেলল ৷ তাঁরা মড়ার মতো গড়ে রইলেন ৷ তাই দেখে 
বানরেরা হাহাকার করে কাদতে লাগল ৷ ইন্দ্রজিতও ফিরে গিয়ে 


হাহাকার রাজাকে বলনেন,_-“আর 
ভাবনার কিছু নেই ৷ রাম লক্ষণের দফা রফা করে এসেছি ॥৮ 


লঙ্কাকাণ্ড ৪৫ 
তাই শুনে রাবণ-রাজার ভারি আহাদ হ’ল ৷ এদিকে বিভীষণ কিন্তু জানতেন যে, রাম- 
লক্ষ্মণের মৃত্যু হয় নি, তীরা মূৰ্ছা গেছেন মান্র। তিনি কাছে গিয়ে বললেন”_“গরুড়কে স্মরণ 


ইন্্রজিতের নাগপাশ বাণে হাজার হাজার সাপ এসে| রাম-লক্ষ্মণকে বেঁধে ফেললো! । ) 


করুণ ৷” রাম গরুড়কে স্মরণ করা মাত্রই পাখার ভয়ংকর শব্দ করতে করতে গরুড় 
আকাশ পথে উড়ে এলেন ৷ তাঁর পাখার শব্দ শুনেই সাপগুলো রাম লক্ষ্মমকে ছেড়ে দিয়ে কে 
কোথায় প্রাণ নিয়ে পালাল ৷ রাম-লক্ষষণ উঠে বসলেন এবং রাম বিভীষণকে আলিঙ্গন করে 
বললেন,_-“আপনি সত্যই বন্ধু । বিপদে আপনার জন্যই প্রাণরক্ষা পেল ৷৮ 

রাম-লক্ষাণকে সুস্থ হতে দেখে বানরদের আবার কোলাহল ও লম্ফ ঝন্ফ শুরু হল ৷ সে 
শব্দ রাবণের কানে যেতে তিনি তো মহা দুশ্চিন্তায় পড়লেন! খবর নিয়ে জানতে পারলেন, 
রাম-লক্ষাণ মরেন নি! তাই শুনে তার খুব দুঃখ হ’ল ৷ 

তখন রাবণ বড় বড় দেনাপতিদের একে একে রাম-লক্ষাণের বিরুদ্ধে যুদ্ধ করতে 
পাঠালেন । তাদের এক একজনের যেমন নাম তেমনি শক্তি ৷ একজনের নাম ধুম্রাক্ষ, 
একজনের নাম বজ্ৰদংষ্ট্ৰ, একজনের নাম প্রহত্ত, এমনি আরও কত জনের কত নাম কিন্তু 
রাম-লক্ষ্মণকে হারানোর সাধ্য কারোই হ’ল না ৷ তাদের কেউ মরলেন বানরদের কিল-চড় 
ঘুষি খেয়ে, কেউ মরলেন তাদের হাতে এক এক আছাড়ে! তাতে রাক্ষস সেনাদের যা 
হাহাকার পড়ে গেল, আর বানরেরা আনন্দে ভীষণ কোলাহল করতে লাগল ৷ 


৪৬ ছোটদের রামায়ণ 
রাবণ তখন নিরুপায় হয়ে নিজে এলেন যুদ্ধ করতে ৷ লক্ষণের সঙ্গে তাঁর ভীষণ যুদ্ধ 
হ’ল৷ লক্ষণ তাতে একরকম হেরেই গেলেন ৷ তথন রাম এগিয়ে গেলেন ধনুর্বাণ নিয়ে ৷ 


রাম স্মরণ করতেই গরুড় ভয়ঙ্কর শব্দ করতে করতে আকাশ পথে উড়ে এলেন । 

রাম-রাবণে ভীষণ যুদ্ধ হতে লাগল । দু'জনেই মহাবীর, কিন্তু বাণে বাণে রাম রাবণকে 
একেবারে ক্ষত-বিক্ষত করে ফেললেন ৷ শেষে রাবণ পালাবার পথ খুঁজতে লাগলেন! তাঁর 
অবস্থা দেখে রাম বললেন,_“রাবণ, বুঝতে পারছি তুমি যুদ্ধ করতে করতে বড় ক্লান্ত হয়েছ ৷ 
ক্লান্ত যোদ্ধার সঙ্গে আমি যুদ্ধ করি না ৷ তুমি আজ ঘরে যাও ৷ কাল এসে যুদ্ধ করো |” 

রাবণের মুখ দিয়ে আর কথা বের হ'ল না। তিনি চুপ করে ঘরে ফিরে গেলেন ৷ কিন্তু 
তাঁর এবার বড় ভয় হ’ল ৷ কুম্ভকৰ্ণ ছাড়া রাম-লক্মণকে হারায় এমন সাধ্য কারও নেই ৷ 
কুম্তকর্ণের কাছে লোক পাঠালেন! কিন্তু কুম্তকর্ণের তখন ঘুমোবার সময় ৷ তিনি অঘোরে 
ঘুমোচ্ছেন, আর তাঁর নাক ডাকছেন ৷ তার আওয়াজই বা কি! 

যাই হোক, হাজার হাজার রাক্ষস তাঁকে জাগাবার চেষ্টা করতে লাগল ৷ কিন্তু সে ঘুম 
কি সহজে ভাঙে ? ব্রহ্মার শাপে তার এমন দশা হয়েছিল ৷ রাক্ষসরা তাঁর কানের কাছে হাজার 


লঙ্কাকাণ্ড ৪৭ 
হাজার ঢাক-ঢোল-কীসি বাজতে লাগল ; তাঁর নাকে-কানে হাজার হাজার কলসী জল ঢালতে 
লাগল ; তাঁকে খোত্তা, শাবল, কুড়ল দিয়ে খোঁচা দিতে লাগল । তবুও কুম্ভক" অঘোরে 
ঘুমোতে লাগলেন ৷ শেষে রাক্ষসরা পাল পাল হাতী এনে তাঁর পিঠে তুলে দিল হাতীরা 
চলে ফিরে বেড়াতে লাগল । তখন কুভ্তকর্ণের ঘুম ভাঙলো ৷ তিনি উঠে বসেই এমন হাঁক 
ছাড়লেন যে, সারা লঙ্কা কেঁপে উঠল ৷ এই সব ব্যাপার থেকেই বুঝতে পারছ তিনি কী 
তয়ংকর দেখতে ছিলেন ! যেন একটা লোহার বিরাট পাহাড় ! 

তাঁকে জাগতে দেখেই রাবণ-রাজা তাঁর সামনে গিয়ে বললেন,--“ভাই এবার বুঝি লঙ্কার 
মান যায়৷ তুমি না রক্ষা করলে রাক্ষসকুল ধ্বংস হয়ে যাবে ৷” 

কুম্ভকৰ্ণ “আচ্ছা” বলে উঠে দাঁড়ালেন এবং ভীষণ এক হাঁক ছেড়ে যুদ্ধ করতে চললেন ৷ 
তাঁকে দেখেই বানরেরা ভয়ে একেবারে আড়ষ্ট হয়ে গেল। তাঁর নিঃশ্বাসে কত বানর উড়ে 
গেল, গায়ের চাপে কত বানর পিষে গেল ৷ তিনি হাতের কাছে যতগুলো বানর পেলেন সব- 
গুলোকে দু'হাতে ধরে টপাপপূ মুখে পুরে গিলে ফেললেন ৷ অঙ্গদ, সুগ্ৰীব প্রভৃতি বানরেরা বড় 
বড় গাছ-পাথর ছ.ড়ে মারতে লাগলেন ৷ কিন্ত সে সবের একটাও তাঁর কিছুই করতে পারল 
না। তিনি ধারাল শূল দিয়ে গাছগুলো কেটে ফেললেন। পাথরগুলো তার গায়ে লেগে গুড়ো 
হয়ে গেল ৷  বানরদের মধ্যে আতঙ্ক দেখা দিল ৷ তখন লক্ষ্মণ এলেন তাঁর সঙ্গে যুদ্ধ করতে ৷ 
লক্ষণকে দেখে কুম্ভকৰ্ণ টিটকারি দিয়ে বললেন,_“বাপু, কেন মরবে ? তোমার দাদাকে 
পাঠিয়ে দাও গে !* 

তাই শুনে লক্ষণের খুব রাগ হ'ল। তিনি খুব চোখা চোখা বাণ ছাড়তে লাগলেন ৷ কিন্তু 
মহাবীর কুম্ভকৰ্ণ সে-সব বান কেটে-কুটে ভেঙে-চুরে ফেলতে লাগলেন ! দূর থেকে তাই দেখে 
রাম ধনুৰ্বাণ নিয়ে ছুটে এলেন ৷ রামকে দেখে কুম্ভকৰ্ণ ভীষণ রেগে হুংকার দিয়ে তাঁকে 
আক্রমণ করলেন! তাঁকে শেল, শূল, গদা প্রভৃতি নানারকমের অস্ত্র ছুঁড়ে মারতে লাগলেন! 
কিন্ত রাম হাসতে হাসতে সে-সব অস্ত্র বাণে বাণে কেটে ফেললেন ৷ তারপর এমন এক বাণ 


ছাড়লেন যে, তাতে কুম্ভকৰ্ণের একখানি হাত ও একখাবি পা কাটা গেল । তবুও কি কুম্ভকৰ্ণ 
কাবু হলেন ? তিনি এক পায়ে ভর দিয়ে এলেন রামকে গিলে খেতে | তখন রাম ইন্দ্ৰ- 
বাণে দিলেন তাঁর মাথা কেটে ৷ কুম্ভকৰ্ণ মারা গেলেব। ভথন এলেন তাঁর দুই ছেলে-_ 
কুম্ভ ও নিকুম্ভ রামের সঙ্গে লড়াই করতে ৷ তাঁরাও ছিলে মহাবীর ৷ কিন্ত হলে কি হবে ? 
রাঘেল হাতে তাঁরাও মরলেন ৷ রাক্ষসরা হাহাকান্ব কর্পভে লাগল ৷ আর, বানরদের উল্লাস 
দেখে কে? 


মেঘের আড়াল থেকে যুদ্ধ করতে লাগলেন, তাই রাম-লক্ষণ তাকে দেখতে গেলেন না ৷ যুদ্ধ 
করতে করতে ইন্দ্রজিৎ এমন এক বাণ মারলেন যে, রাম-লক্ষমণ অজ্ঞান হয়ে পড়ে গেলেন ৷ 
বানরেরা সকলে মনে করল, তাঁরা দু'ভাই মারা গেছেন ৷ সুগ্রীব, অঙ্গদ প্রভৃতি সকলে হায় 
হায় করে কাদতে লাগলেন ৷ কিন্তু জান্বমান রাম-লক্ষমণের দেহ পরীক্ষা করে বললেন” 
“তোমরা অস্থির হয়ো না এদের দেহে প্রাণ আছে ৷ বাপু হনুমান, স্থির হও ৷ এখনই 


৪৮ ছোটদের রামায়ণ 
এই সময় ইন্দ্রজিৎ আবার এলেন রাম-লক্ষণের বিরুদ্ধে লড়াই করতে ৷ এবারেও তিনি 
ওষুধ আনতে যাও । সকাল হবার আগেই যদি ওষুধ আনতে পার, তাহলে এ রা সুস্থ হয়ে 


হনুমান গাছন্ুদ্ধ পর্বত মাখায় করে নিয়ে আসছেন । | 
উঠবেন ৷ হিমালয় পর্বত পার হয়েই খাষভ পৰ্বত তারপর আছে কৈলাস পৰ্বত ৷ খঘভ 
আর কৈলাস পর্বতের মাঝখানে আছে “বিশল্যকরণী”, মৃতসঞ্জীবনী, “সুবর্ণকরণী” আর 
“সন্ধানী” ॥ এই চার রকমের ওষুধ ৷ এখনই এগুলি আনতে যাও 1৮ 
হুন্মানকে বলা মাত্ৰ তিনি তিন লাফে হিমালয় পার হয়ে ওষধি পর্বতে গিয়ে গড়লেন ৷ ! 
দেখলেন, সেখানে নানারকমের গাছ রয়েছে! কিন্তু কোনগুলি যে এ সব ওষুধের গাছ তা 


লঙ্কাকাণ্ড ৪৯ 
তিনি চিনতে পারলেন না ৷ তখন আর কি করেন ৷ গাছসুদ্ধ পর্বতটাকেই উপড়ে তুলে মাথায় 
নিয়ে এক লাফে লঙ্কায় ফিরে এলেন ৷ জাম্ববান পর্বত থেকে গাছগুলি চিনে রাম-লক্ষণের 
নাকের কাছে ধরতেই তার গন্ধে তাঁরা উঠে বসলেন ৷ তাই দেখে বানরেরা আনন্দে চীৎকার 
করতে লাগল ৷ 

তারপর যা যুদ্ধ হ'ল তা বড় ভয়ানক ৷ তাতে হাজার হাজার রাক্ষস ও রাক্ষসদের বড় 
বড় বীর, বড় বড় সেনাপতি রাম-লক্ষানের বাণে মারা গেল ৷ বীরবাহু, ভস্মলোচন, মহোদর, 
মকরাক্ষ, নরান্তক প্রভৃতি বীরেরা যুদ্ধ করতে এসে আর ফিরে গেলেন না ৷ রাবণ তখন 
বিষম দুশ্চিন্তায় পড়লেন, কি যে করবেন ভেবে পেলেন না। 

ইন্দ্রজিৎ বললেন,_-“কোন ভাবনা নেই ৷ রাম-লক্মণকে বধ করার আমি এক উপায় 
ঠিক করেছি ৷” তিনি মায়াময় মারীচকে দিয়ে একটি নকল সীতা তৈরী করালেন ৷ তারপর 
সেই নকল সীতাকে যুদ্বস্থলে নিয়ে গিয়ে বানরদের সামনে কেটে ফেলতেই তাই দেখে হনুমান, 
অঙ্গদ প্ৰভৃতি বানরেরা হা-হুতাশ করে কাদতে লাগলেন। কিন্তু কেউই বুঝতে পারলেন না 
যে, নকল সীতা ৷ ইন্দ্রজিৎ সেই অবসরে গিয়ে “নিকুম্ভিলা” যজ্ঞ করতে বসলেন এই 
যজ্ঞ করেই তিনি মেঘের আড়ালে গিয়ে ওঠেন। তখন কেউ তাঁকে দেখতে পায় না। তিনি 
সেখান থেকে যুদ্ধ করে শতকে পরাস্ত করেন! তখন সেই উদ্দেশ্যেই তিনি যজ্ঞ আরম্ভ 
করেন ৷ 

কিন্ত বিভীষণ আসল ব্যাপারটা জানতে পারলেন তিনি সকলকে শান্ত করলেন এবং 
ইন্দ্রজিও সবে গিয়ে যজ্ঞ শুরু করেছেন এমন সময় লক্ষ্মণ ও হনুমানকে সঙ্গে নিয়ে যক্তশালায় 
উপস্থিত হলেন প্রহরীরা কেউ কেউ হনুমানকে দেখেই পালাল ৷ যারা সাহস করে লড়াই 
করতে এগিয়ে এল, হনুমানের হাতে তাদের সকলেরই মৃত্যু হ’ল ৷ আর বিভীষণ গিয়ে 
ঢকলেন ইন্দ্রজিতের যক্তশালায় ৷ বিভীষণ ভীষণ শূল হাতে দরজায় পাহারা রইলেন, যাতে 
ইন্দ্ৰজিছ তাঁর অস্তশালায় গিয়ে অস্ত্ৰ না আনতে পারেন ৷ আর লক্ষণ ঢুকলেন ঘরের ভিতর ৷ 


ইন্দ্ৰজিত প্রথমে তাঁকে দেখে মনে করলেন কোন দেবতা | শেষে তাঁর ভুল ভাঙলো ৷ কিন্ত 
তখন তিনি টির তবওকোশা উই ডে মরলেন লাম অত অনার চোবা গড়ে ছেলে! 
ইন্্রজিৎ তখনই ছুটলেন নিজের অস্ত্রশালার দিকে ৷ কিন্ত বিভীষণ দরজা আগলে দাঁড়িয়ে 
ছিলেন। তাঁকে যেতে দিলেন না। দু'জনে অনেকক্ষণ কথা কাটাকাটি হ’ল ৷ 

সেই অবসরে লক্ষাণের জান ফিরে এল ৷ তখন ইন্দ্রজিৎ এক রকম নিরস্ত্র অবস্থায় 
লক্ষণের সঙ্গে সেই যক্তশালার মধ্যেই যুদ্ধ করতে লাগলেন ! তিনি হাতের কাছে যা পান 


৭ 


৫০ ছোটদের রামায়ণ 

তাই-ই ছুঁড়ে লক্ষ্মণকে মারেন। লক্ষাণও বাণে বাণে তা কেটে ফেললেন ৷ শেষে ইন্দ্র-বাণে 
ইন্দ্রজিতের মাথা কেটে ফেললেন ৷ লঙ্কার সব চেয়ে বড় বীর, রাবণের প্রিয়তম পূত্ৰ এইভাবে 
মারা গেলেন! লঙ্কা বীরশূন্য হ’ল ৷ সে খবরে বানরেরা আনন্দে নৃত্য করতে লাগল ৷ রামের 
কাছে লক্ষাণ ফিরে গেলে তিনি তাঁকে আলিঙ্গন করলেন। আর লঙ্কার ঘরে ঘরে উঠল কান্নার 
রোল। রাবণ দুঃখে মাথায় হাত দিয়ে বসলেন। কার ভরসায় আজ তিনি যুদ্ধ করবেন £ 
তখন হঠাৎ তিনি শোকে ও রাগে এমন উত্তেজিত হয়ে উঠলেন যে, সীতাকে কেটে ফেলতে 
উদ্যত হলেন ৷ তাঁর জন্যই তো সব ছারখারে গেল ৷ 


তখন মন্ত্রীরা বললেন,_“মহারাজ, এক অসহায় নারীকে বধ করা কি আপনার মতো 
বীরের শোভা গায় £ রাম-লক্ষণই আপনার শল্ল ৷ তাদেরই বধ করুন ৷” 
রাবণ মন্ত্রীদের কথায় নিজের ভুল বুঝতে পারলেন! তখন তিনি নিজেই হুদ্ব-সাজে 

এ বান 
রাবণের শক্তিশেল বাণে লক্ষ্মণ অজ্ঞান হয়ে গেছেন । 
সেজে গেলেন যুদ্ধ করতে ৷ 


যুদ্ধক্ষেত্রে গিয়ে রাম-লক্ষণের পাশে ৰিভীষণকে দেখেই তার 
মাথায় আগুন জ্বলে উঠল 1 


তিনি তাঁকে লক্ষ্য করে এক ভীষণ শূল ছুঁড়ে মারলেন ৷ লক্ষণও 


লঙ্কাকাণ্ড ৫১ 


তখনই সে শূল কেটে ফেললেন ৷ তখন রাবণ লক্ষণকে লক্ষ করে শক্তিশেল ছু'ড়লেন ৷ 
আবার লক্ষণ তা কাটতে গেলেন, কিন্তু পারলেন না ৷ শূল তাঁর বুকে এসে লাগল ৷ তিনি 
সেখানেই অজ্ঞান হয়ে পড়ে গেলেন ৷ রাম তাঁকে বুকে জড়িয়ে ধরে কাদতে লাগলেন ৷ কিন্তু 
হনুমান আবার ওষুধ এনে দিলেন ৷ ওষুধের ওণে লক্ষণ সুস্থ হয়ে বসলেন ৷ 

এবার রাম গেলেন রাবণের সঙ্গে যুদ্ধ করতে ৷ অমনি ভীষণ যুদ্ধ বেধে উঠল ৷ ব্লাম- 
রাবণের যুদ্ধ দেখতে দেব, যক্ষ, রক্ষ ও অসুরেরা এলেন ৷ তারা আকাশে দাঁড়িয়ে দেখতে 
লাগলেন। দু'জনেই মহাবীর ৷ রাবণ রামকে লক্ষ্য করে ভীষণ শূল, শেল ছাড়তে লাগলেন ৷ 
রামও সে সব বাণে বাণে কেটে ফেললেন ৷ এমনি করে বহুক্ষণ দু'জনের ভীষণ যুদ্ধ চলল । 
কেউ কাউকে হারাতে পারেন না। একবার মনে হয় রাবণ জিতবেন, আবার মনে হয় 
রামই জিতবেন ৷ শেষে রাম ব্ৰহ্মাস্ত্ৰ হাতে নিতেই রাবণ বুঝলেন, এবার তাঁর নিশ্চিত মৃত্যু ৷ 
ব্ৰহ্মাস্ত্ৰ থেকে কারোই নিস্তার নেই । সে অস্ত্রের মুখ দিয়ে আগুন বার হতে লাগল ৷ রাম 
রাবণকে লক্ষ্য করে বন্মাস্ত্ৰ ছাড়লেন! রাবণ তা এড়াবার চেস্টা করলেন, কিন্তু তাঁর সাধ্য 
কি? অস্ত্র গিয়ে তাঁর মাথা কেটে ফেলল ৷ রাবণ মারা গেলেন ৷ আকাশে দেবগণ পুঙ্প-রষ্টি 
করতে লাগলেন । আর লঙ্কার রাক্ষসীরাও হাহাকার করে কাদতে লাগল ৷ বিভীষণও কেঁদে 
আকুল হলেন, কারণ বড় ভাই রাবণের বংশে বাতি দিতে আর কেউ রইল না। তিনি 
নিজের দোষে সবংশে মারা গেলেন । 

হনুমান অশোক-বনে সীতার কাছে গিয়ে রাবণের মৃত্যু সংবাদ দিলে সীতা প্রথমে কোন 
কথাই বলতে পারলেন না ৷ কিন্ত পরে তাঁর মুখে কথা ফুটল ৷ তিনি বললেন,- “বাছা 
হনুমান, তুমি আমায় আজ সুখবর দিলে ৷ কিন্তু আমার কাছে এমন কিছুই নেই যে তোমায় 
পুরস্কার দিই ৷” 

হনুমান বললেন,_-“মা, তোমাকে যে এই দুঃখ থেকে উদ্ধার করতে পারলাম, এই আমার 
যথেষ্ট পুরস্কার ৷ আমার জীবন আজ সার্থক হ'ল ৷” 

হনুমানের কথা শুনে সীতা বড়ই আনন্দিত হ'ল। তিনি মনে মনে কত সুখেরই কল্পনা 


করতে লাগলেন ৷ শেষে রাম-লক্ষণের কাছে এলেন, কিন্তু রামের পায়ে প্রণাম করতে গিয়ে 
তার মুখের ভাব দেখে সীতার বুক কেঁপে উঠল ৷ তারপর রামের মুখে সীতা যা শুনলেন, 
তাতে মনে হল, কেন তাঁর মৃত্যু হ'ল না হায়রে! এই জন্যই কি এত দুঃখ, এত 
অত্যাচার সহ্য করে এতদিন অশোক-বনে তিনি প্রাণধারণ করেছিলেন £ 


রাম বললেন,_-“সীতা, তুমি আমার স্ত্রী! তোমারে রাবণের কবল থেকে উদ্ধার করে 


৫২ ছোটদের রামায়ণ 
আমি তোমার সন্মান রক্ষা করলাম ৷ এতদিন তুমি দুষ্ট রাবণের আশ্রয়ে ছিলে । সেখানে 
কিভাবে ছিলে জানি না ৷ এ অবস্থায় আমি তোমাকে গ্রহণ করতে পারি না! এখন তোমার 
যেখানে ইচ্ছা যেতে পার ॥ 

চিরদুঃখিনী সীতা একথা শুনে কি স্থির থাকতে পারেন £ রামের কথায় আজ তাঁর বুক 
যেন ফেটে গেল ৷ তিনি কাদতে কাদতে বললেন,_“দেবর লক্ষণ, আমি আর সইতে পারি 
না। তুমি আগুন ত্বাল। আমি তাতে ঝাঁপ দিয়ে এ প্রাণ বিসর্জন দিই ৷৮ 

লক্ষণও কাদতে কাদতে আগুন ভ্বাললেন ৷ সীতা রামের পায়ের ধুলো নিয়ে সেই আগুনে 


স্বয়ং অগ্নিদেব সীতাকে সঙ্গে নিয়ে আগুনের ভিতর থেকে বেরিয়ে এলেন ৷ 


ঝাঁপ দিলেন। তাই দেখে হনুমান, সুগ্ৰীব প্রভৃতি বানরেরা ‘হায় “হায়” করতে লাগল ৷ কিন্তু 


রাম স্থির হয়ে সেই আগুনের দিকে তাকিয়ে দাঁড়িয়ে রইলেন, আর তাঁর দু'চোখ বেয়ে অঝরে 
জল ঝরতে লাগল ! 


কিন্তু সবাই দেখে আশ্চর্য হয়ে গেল যে, স্বয়ং অগ্নিদেব সীতাকে নিয়ে আগুনের ভিতর 
থেকে বেরিয়ে এলেন ৷ সীতার গায়ে আগুনের এতটুকু দাগও নেই ৷ তিনি সোনার প্রতিমার 


লঙ্কাকাণ্ড ৫৩ 
মতো উজ্জ্বল অগ্নিদেব বললেন,__“এমন সতী-লক্ষী মেয়ে আর নেই ! সীতার দেহ মনে 
এক ফোঁটা পাপ থাকলে আমি তাকে গ্রাস করে ফেলতাম 1” 

তখন রাম আনন্দে সীতাকে সাদরে গ্রহণ করলেন ৷ বিভীষণকে লঙ্কার সিংহাসনে বসিয়ে 
রাম লক্ষণ ও সীতাকে নিয়ে চৌদ্দ বছর পরে অযোধ্যায় ফিরে গেলেন ৷ 

তাঁদের ফিরে পেয়ে সকলে আনন্দে নৃত্য করতে লাগল ৷ ভরত এসে রামের পা ধুয়ে 
দিলেন ৷ কৌশল্যা মা রাম লক্ষণকে বুকে জড়িয়ে বুকের জ্বালা জুড়োলেন ৷ 

তারপর কুলপুরোহিত বশিষ্ঠ মুনি শুভদিন দেখে খুব ধুমধামের সঙ্গে রামের রাজ্যাভিষেক 
করলেন ৷ রাম রাজা হয়ে অযোধ্যার সিংহাসনে বসলে প্রজারা পরম সুখী হ'ল ৷ 


রাম সুখে রাজত্ব করছেন। তাঁর রাজ্যে প্রজারা সুখী ৷ রাজবাড়ির সকলেই সুখী ৷ 
কিন্তু হায় ! সীতার দুঃখের বুঝি শেষ নেই ৷ 

একদিন রামচন্দ্র শুনতে গেলেন, প্রজাদের মধ্যে কেউ কেউ বলছে, তিনি সীতাকে গ্রহণ 
করে বিবেচকের মতো কাজ করেন নি ৷ সীতা এতকাল পরের ঘরে ছিলেন৷ সেখানে 
কেমন অবস্থায় ছিলেন, তা তো কারো জানা নেই ৷ এমনি নানা কথা তারা বলাবলি করতে 
লাগল ৷ 

সীতার মতো তী-লক্ষী মেয়েকেও লোকে সন্দেহ করছে শুনে রামের বুক ভেঙ্গে গেল ৷ 
ভাবতে ভাবতে তিনি পাষাণের মতো হয়ে গেলেন ৷ কিন্তু প্রজাদের সন্তুষ্ট করার জন্য তিনি 


উত্তরাকাণ্ড ৫৫ 


সীতাকে বনে রেখে আসতে লক্ষণকে আদেশ দিলেন ! কিন্তু লক্ষণ প্ৰথমে সে আদেশ পালনে 
অনিচ্ছা প্রকাশ করলেল ৷ 
শেষে রাম তাঁকে বুঝিয়ে বলাতে তিনি সীতাকে নিয়ে তমসা নদীর তীরে বাল্মীকি মুনির 
_ তপোবনে রেখে কাদতে কাদতে অযোধ্যায় ফিরে এলেন ৷ 
সীতার কান্নায় বনের পশু-পাখিরাও কাদতে লাগল । মহর্ষি বাল্মীকি বড় আদরে, বড় 

রামের আদেশে লক্ষ্মণ সীতাকে বাল্মীকি মুনির আশ্রম তপোবনে নিয়ে যাচ্ছেন ৷ 


স্নেহে সীতাকে নিজের কুটীরে ঠাঁই দিয়ে নিজের মেয়ের মতো সযত্নে পালন করতে লাগলেন ৷ 
আশ্রমে.আসবার কিছুদিন পরে সীতার দুই জমজ পুত্র হ’ল ৷ কি তাদের রূপ ! যেন 
চাঁদের টুকরো ! মহষি তাদের নাম রাখলেন-_-লব ও কুশ ৷ ছেলে দুটিকে পেয়ে সীতা 
একটু শান্তি পেলেন ৷ 
লব-কুশ কিছু বড় হলে বাল্মীকি মুনি তাদের নানা শাস্ত্ৰ, ধনুবিদ্যা ও গান শেখালেন ৷ 
ছেলে দু'টি রূপে গুণে অদ্বিতীয় হয়ে উঠল ৷ মহষি বাল্মীকি রামায়ণ রচনা করেছিলেন; 
তারা তাই সুমধুর সুরে গান গেয়ে বেড়ায় ৷ শুনে সকলে মঞ্ধ হয় ৷ 


৫৬ ছোটদের রামায়ণ 


ওদিকে রামচন্দ্র প্রজাপালন করেন ৷ প্রজারা তাঁর রাজ্যে বড় সুখী ৷ কিন্ত রামচন্দ্ৰের 
মনে সুখ নেই ৷ তিনি যে সোনার সীতাকে বনবাস দিয়েছেন ৷ তাঁর দুঃখ কে বুঝবে? 
এইভাবে বারো বছর কাটল ৷ এমন সময় একদিন বশিষ্ট মুনি তাঁকে অশ্বমেধ যজ্ঞ করতে 
উপদেশ দিলেন। রামচন্দ্র রাজী হয়ে যজ্ঞের আয়োজন করলেন ৷ অযোধ্যানগর মুনি-খাষি, 
ব্ৰাহ্মণ-পণ্ডিত, রাজা-সামন্তে ভরে গেল ৷ মহা ধুমধাম হতে লাগল ৷ 

যজ্ঞ শুরু হ’ল ৷ বাল্লীকি মুনিও লব-কুশকে নিয়ে রাজসভায় এলেন ৷ লব-কুশের 
মাথায় জটা, পরনে গেরুয়া কাপড়, গলায় যক্তোপবীত, মুখে তেজ ও অপরূপ শ্রী ৷ তারা 
দু’ভাই বীণা বাজিয়ে এমন সুমধুর সুরে রাম-চরিত গান করতে লাগল যে, সকলেরর চোখে 
জল। ছেলে দু'টির মুখ দেখে মনে হতে লাগল যেন রামের প্রতিমৃতি। সকলেই অবাক 
হয়ে তাদের মুখের দিকে তাকিরে রইল ৷ কৌশল্যা-মাতা তাদের বুকে জড়িয়ে ধরে সস্নেহে 
জিজ্ঞেস করলেন+_“বাছা তোমরা কে £” 

লব-কুশ উত্তর দিল,__“আমরা মহর্ষি বালমীকির শিষ্য । তাঁরই আশ্রয়ে থাকি আমাদের 
মায়ের নাম সীতা, তবে বাবার নাম জানি না ৮ 

সে কথা শুনে কৌশল্যা মাতা মুছিত হয়ে পড়লেন ৷ রামচন্দ্রও তাদের পরিচয় পেয়ে 
আনন্দে ও দুঃখে যেন আত্মহারা হলেন ৷ 

মহর্ষি বাল্মীকি রামচন্দ্রকে বললেন,--“রাম সতী-লক্ষমী সীতা মাকে তুমি আবার গ্রহণ 
কর ৷ বিনা দোষে তাঁকে কষ্ট দিও না।” 

রামচন্দ্র কাতরস্বরে বললেন, _“মুনিবর, প্রজাদের সুখের জন্যই আমি জীতাকে ত্যাগ 
করেছি ৷ তারা যদি সুখী হয়, তবেই আমি তাঁকে আবার গ্রহণ করব ৷ 

রাজার আদেশে সুমন্ত্র সারথি তখনই রথ নিয়ে গেলেন বালমীকির তপোবনে ৷ সীতা 
রথে চড়ে অযোধ্যায় এলেন ৷ 

সীতা রাজসভায় আসতে বাল্মীকি মুনি সভার সকলকে উদ্দেশ্য করে বললেন” 
আপনারা যে যেখানে আছেন সকলে দেখুন, ইনিই মা জানকী ৷ ভ্রিভুবনে এমন সতী-লক্ষ্মী 
মেয়ে আর নেই ৷ এর দেহ মনে বিন্দুমান্র পাপ নেই ৷ আমার কথা যদি মিথ্যা হয়, তাহলে 
আমার সমস্ত তপস্যার ফল যেন নম্ট হয়ে যায় । আপনারা সন্তুষ্ট হলে রাম এমন মেয়েকে 
গ্রহণ করে সুখী হতে পারেন ৷৮ 

মুনির কথা শুনে অনেকেই সুখী হলেন ৷ অনেকেরই চোখে আনন্দের ধারা বইতে লাগল ৷ 
তাঁরা সন্মতি দিলেন কিন্ত দুষ্ট লোকেরা চুপ করে বসে রইল। তাই থেকে বোঝা গেল 


উত্তরাকাণ্ড ৫৭ 
এখনও কেউ কেউ সীতাকে সন্দেহ করে ৷ তাই দেখে রামের বুক ভেঙে যেতে লাগল ৷ 
আর চির দুঃখিনী সীতা সে অপমান সইতে পারলেন না। তাঁর দু'চোখ বেয়ে জল ঝরতে 
লাগল ৷ তিনি হাত জোড় করে কম্পিতস্থরে বললেন,_“মা বসমতি, তুমি দ্বিধা হও ৷ আমি 
তোমার কোলে আশ্রয় নিয়ে সকল জ্বালা দূর করি ।” 

অমনি সেখানকার মাটি দু’ভাগ হয়ে গেল। সেই ফাটল পথে সোনার সিংহাসনে উঠে 
এলেন বসুমতি । তিনি এসেই তাঁর আদরের কন্যা সীতা দেবীকে কোলে তুলে নিয়ে অদৃশ্য 

_ হলেন । 
। সভাস্থ সকলে তাই দেখে হাহাকার করে উঠলেন ৷ রাম “হায় সীতা? বলে মুছিত হয়ে 


মা বস্ুমতী সীতাঁকে কোলে তুলে নিলেন । 
পড়লেন ৷ লব-কুশ মাটিতে পড়ে কাদতে কাদতে জ্ঞান হারিয়ে ফেলল ৷ এই শোকের মধ্যেই 
রাম কোন রকমে যজ্ঞ শেষ করলেন । 
সীতাকে পেয়েও আবার হারিয়ে রামের দুঃখের সীমা রইল না। এইভাবে কিছুদিন 
কাটল ৷ অবশেষে একদিন কালপুরুষ রামের সঙ্গে দেখা করে বললেন,--“মহারাজ, আপনার 


৫৮ ছোটদের রামীয়ণ 
সঙ্গে গোপনে আমার কিছু কথা আছে ৷ কথা বলবার সময় কেউ কাছে আসতে পারবে না! 
যদি কেউ আসে, তবে তাকে চিরকালের জন্য ত্যাগ করতে হবে ৷৮ 

রাম এই প্রস্তাবে রাজী হয়ে লক্ষমণকে পাহারায় রেখে কালপুরুষকে নিয়ে ঘরে গেলেন ৷ 
ঠিক এমন সময় সেখানে এসে হাজির হলেন দুর্বাসা মুনি তিনি বড় বদরাগী ৷ তিনি 
এসেই রামের সঙ্গে দেখা করতে চাইলেন ৷ লক্ষ্মণ তাঁকে বোঝালেন সব কথা ৷ তবুও মুনি 
অটল, রামের সঙ্গে তাঁকে এখনি দেখা করতেই হবে ৷ মুনি বললেন, “রামের কাছে নিয়ে 
চলো, নইলে আমি শাপ দেব, সব পুড়ে ছারখার হয়ে যাবে ৷ 

মুনির একথা শুনে লক্ষণ বিশেষ ভয় পেলেন। তখন আর অন্য কোন উপায় না দেখে 
লক্ষণ খবর দিতে ঘরে ঢুকলেন ৷ 

রামের বুক ফেটে গেলেও লক্ষাণকে পরিত্যাগ - করতে হ’ল ৷ বিদায় নিয়ে-লক্ষণ সরষ 
নদীতে গিয়ে ভগবানের নাম করে ডুব দিলেন, আর উঠলেন না ৷ 

সীতা ও লক্ষাণকে হারিয়ে রামও আর বেশিদিন বাঁচলেন না ৷ শেষে, পক তাঁরও 
দুঃখ-ভরা জীবন শেষ হ’ল ৷ 

